رافاييل "رافا" نادال پاريرا (بالصبليونية: Rafael "Rafa" Nadal Parera) (تولد نهار 3 يونيو 1986 ف ماناكور ف صبانيا) لعاب ديال الطينيس صبليوني، محسوب من أحسن اللّعابة ديال الطينيس ف لعالم. نادال كان هو أحسن لعّاب ديال الطينيس ف لعالم (الترتيب اللّول) ل 209 د السيمانات (لمجموع ديال لمرّات اللي جا فيهم هو اللّول). بزّاف د لمحلّلين تيقولو على نادال باللي هو أحسن لعّاب د الطينيس ف التاريخ ف التيرانات ديال التراب. نادال عندو بزّاف د لأرقام لقياسية ف لعالم ديال الطينيس، منها: ربح 21 ݣران شليم، و هو أكبر عدد ف التاريخ (متعادل مع رودجر فيديرير). ربح 13 لمرّة رولان ݣاروس ربح 81 ماتش متتابع فالتيرانات ديال التراب (رقم قياسي ف التاريخ) نادال أفضل لاعب كرة مضرب في تاريخ الملاعب الترابية - فرانس 24 (2017)


لاواكي نامولاولو ماموي (بالصاموية: Lauaki Namulauulu Mamoe) (كان معروف حتى ب لاواتي) كان أول قايد ديال لحركة د"مو آ بولي"، اللي حركة ديال لمقاومة فصاموا ضد ليستيعمار. تنفى لاواكي ف1909 برا لبلاد ومات ف14 دجنبر 1915 فاش كان راجع ليها. لحركة ديال لمقاومة اللي تزعّمها لاواكي كانت سميتها "مو آ پولي" (بالصاموية: Mau a Pule) واللي تحولات من بعد ؤ ولّات "حركة مو لوطنية". لحركة ديال لاواكي كانو فيها قياد صامويين كايتضاهرو ضد السلطة ليستيعمارية ديال ألمانيا اللي بالتدريج دّات ليهوم لحوكم ديالهوم. لحركة كانت كاتمتّل ديك صاموا لقديمة اللي كان فيها تأتير قليل ديال لوروپيين على التنضيم ولعادات ديالها. [1], An Account of Samoan History up to 1918 by Te'o Tuvale, p. 99 [2], International Dictionary of Historic Places: Asia and Oceania by Trudy Ring, Robert M. Salkin, Paul E Schellinger, Sharon La Boda, p. 726 "Mau a Pule - Samoan political movement". [3] Guardians of the West by Albert Wendt, p.29. Retrieved 31 October 2009


أبراهام لينكولن (بلينݣليزية: Abraham Lincoln - تولد ف 12 فبراير 1809 ف كينتاكي، مات ف 15 أبريل 1865 ف واشينطون) كان الرايس رقم 16 ديال لميريكان، من 1861 تا تقتل ف 1865. تعرف لوقت اللي حكم فيه بلحرب لأهلية ف لميريكان، و ساهم لينكولن باش يساليها، ملّي بززو على لولايات اللي نفاصلو ف لجنوب باش يحطّو السلاح و يرجعو للميريكان. من لحوايج لمهمّة اللي وقعات ف لوقت اللي حكم فيه لينكولن هي باللي لميريكان منعات لعبودية (ف 1865). بإعلان.. حرر أول رئيس جمهوري لأميركا 4 ملايين من العبيد - العربية (2020)


محمد صديقي هوّا موهنديس د دّولة ف زّراعة ؤ سياسي ؤ عضو ف تّجمع لوطني د لأحرار. خدا لمنصب ديال وزير لفلاحة، صيد لبحري ؤ تنمية لقروية ؤلما ؤ لغابات ف 7 أكتوبر 2021 ف لحوكومة د أخنوش. محمد صديقي كان خدا دوكتورا ف لاݣرونوميا من جاميعة د مينيسوطا ف لميريكان. ف 2009، ولّا مودير ديال معهد لحسن تاني د لاݣرونوميا ؤ لبيطارة، ؤ ف 2013 كان تعيّن كاتيب عام ل ويزارة لفلاحة. "حكومة أخنوش بـ24 وزيراً ضمنهم 7 نساء" (بلعربية). 7 أكتوبر 2021. "شكون هو محمد صديقي اللي تعين وزير للفلاحة فـ بلاصة رئيسو عزيز أخنوش" (بدارجة). 7 أكتوبر 2021.


محمد حسني مبارك (تولد ف 4 ماي 1928 ف كفر لمصيلحة - مات ف 25 فبراير 2020 ف لقاهرة) كان عسكري و سياسي مصري، و كان هو الرايس الرابع د مصر (من 1981 ل 2011). بدا مبارك لخدمة مع لعسكر من 1950، و بقا غادي و تيطلع ف لݣراد، تا ولاّ هو لقايد د لقوات لجوية د مصر ف 1972، و كان هو الشاف ديال الطيران د مصر ف لحرب د أكتوبر 1973. ف 1975، ردّو أنور السادات نايب الرئيس د لبلاد، و من مورا ما تقتل السادات ف 1981، ولاّ مبارك هو الرئيس. بقا مبارك رئيس 30 عام (تدارت فيها ستفتاءات عليه كان ديما تيربح فيها، ف 1987 و 1993 و 1999)، تا جات تورة ف 2011 (ف لوقت د الربيع د الشعوب) اللي تحيّد فيها بزز منو من لحكيم، و جا موراه محمد مرسي. من مورا التورة، تحكم عليه ف 2012 بلحبس لمؤبد، ولكن من بعد تطلق، و تبدل لحكم للبراءة ف 2014. ف 2015 تحاكم عاوتاني وتحكم عليه بتلت سنين د لحبس هو و ولادو.


نجاة ڤالو بلقاسم، تولدات ف 4 أكتوبر 1977 ف بني شيكر، هي سياسية فرانصاوية. عندها دوبل جنسية، مغريبية من لولادة ؤ فرانصاوية خداتها ف 1995، والاكين نشاط سياسي ديالها كامل ف فرانصا. نجاة كبرات ف دوّار بني شيكر ف لفيرما د جدّها. ف 1982 لتاحقات ب بّاها لي كان خدّام بنّاي ف أبيڤيل ف فرانسا، ؤ شدّات لجنسية لفرانساوية على 18 عام. تخرّجات نجاة بلقاسم من جاميعة د صيونص پو ف 2002، ؤ تماك فين تلاقات معا راجلها بوريس ڤالو، لي تجوجات بيه ف 2005. كانت ناطقة رسمية د سيݣولين روايال ف نتيخابات رياسية د 2007 ؤ ف نتيخابات تمهيدية د لحيزب شتيراكي د 2011، ؤ موراها د فرونسوا ؤلوند ف نتيخابات رياسية د 2012. بين 2004 ؤ 2008، كانت موستاشرة جيهاوية ف رون ألپ، ف لول كا رايسة د لجنة تقافية ؤ موراها كا موستشارة مكلفة ب تقافة. ف مارس 2008، تنتاخبات موستاشرة عامة د لكانطون د مونشا ف دايرة تالتة د ليون. من 2008 ل 2013، كانت موستشارة جماعية ف ليون، نايبة علا لأحدات لكبار، شباب ؤ لحياة لجمعاوية. ولات وزيرة حقوق لعيالات ؤ ناطقة رسمية ف لحوكومات د جون مارك إرو، لي كانت فيهم أصغر وحدة من 2012 ل 2014.


لعياشي لعدراوي، تولد ف 4 فبراير 1972، هوا باحيت ؤ موطرجيم مغريبي من لجيل تّالت ديال لموطرجيمين لمغاربا من لعبرية. عندو طّرجامات ديال مقالات، قيصاص ؤ روايات من لعبرية ل لعربية، ؤ مؤخرا علن علا مشروع ديال طرجامة مسراحية ل دّاريجة. لأعمال ديالو مركزة تقريبا بشكل كامل علا لأداب ديال لكاتب لمغريبي ليهودي ݣابرييل بن سمحون. من 2007 تال 2009، كان لعدراوي دار ماسطر د دّيراسات سّامية ؤ موقارنة لأديان، ؤ ف 2015، خدا دّوكتورا ديالو ف كلية الأداب و لعولوم لإنسانية سايس ف فاس. معا باحيتين خرين: دراسات في النص الديني المقارن (بلعربية). بيروت: شركة المطبوعات للتوزيع والنش. 2017. ردمك 978-1-927946-42-8. ݣابرييل بن سمحون (2020). المغربي الأخير: رواية (بلعربية). ص. 249. ASIN B08R8RL262. ݣابرييل بن سمحون (2021). ملِكٌ مغربي (بلعربية). ص. 117. ASIN B094NF629F. "لأول مرة… "ملك مغربي" مسرحية عبرية بالدارجة" (بلعربية). 24 غشت 2021. "في حوار مع مترجم الرواية العبرية فتاة ذات القميص الأزرق الدكتور العياشي العدراوي". "الباحث العياشي العدراوي يحصل على الدكتوراه" (بلعربية). 27 نونبر 2015.


لحسن قناني فيلسوف ؤ باحت ؤ كاتب مسراحي مغريبي. بدا لكاريير ديالو ف لكتابة لمسراحية من 1984. رغيف سيزيف- وقتاش تصحا يا جحا. مؤسسة الجبلي للطباعة و النشر. OCLC 929492768. دونكيشوت بن قحطان مسرحية. OCLC 929601749. ردمك 9789954313589. جحا لن يبيع حماره مسرحية كوميدية صادمة. OCLC 929750663. ردمك 9789954338582. حكاية الأسد والثور: (مسرحية للأطفال). OCLC 1229983701. تقاسيم باسمة على وتر حزين. وجدة: مطابع الأنوار المغاربية. 2012. ص. 91. الكوميديا الصادمة. وجدة: مطابع الأنوار المغاربية. 2012. ص. 208. صهيل الذاكرة الجريحة : واك واك ألحق. 2016. ص. 91. OCLC 1049184163. ردمك 9789954389669. ميكروكراسي : مسرحية كوميدية صادمة من نوع مونودراما. مطبعة الجسور. 2016. ص. 83. OCLC 987493876. ردمك 9789954374016. الجار والمجرور؛ سوق لعجب. مطبعة حذيفة. 2018. ص. 94. OCLC 1090278667. ردمك 9789920358910. هنا ولهيه. مطبعة يونس. 2020. ص. 83. OCLC 1273424467. ردمك 9789920326407. الفيلسوف سطوف بن منتوف : مسرحية كوميدية صادمة. مطبعة يونس. 2021. ص. 76. OCLC 1284920620. ردمك 9789920326384. الكابوس و الرؤيا مسرحية. OCLC 929689733. الكوميديا الصادمة: سخرية الإنسان المقهور. المسرح والمسألة الحقوقية. OCLC 929692347. ردمك 9789954325285. في البدء كان النص. OCLC 1230049052. المفاهيم الإجرائية للنقد المسرحي بالمغرب.


عبد السلام أحيزون (بلأمازيغية: ⵄⴱⴷⵙⵍⴰⵎ ⴰⵀⵉⵣⵓⵏ - تولد ف 20 أبريل 1955 ف تيفلت) مهندس و بزناس و سياسي مغريبي. هو الرئيس لمدير لعام د تيصالات لمغريب من 2001، و الرئيس د لجامعة لملكية لمغربية د ألعاب لقوى من 2006. كان وزير د لبريد و لإتصالات من 1992 ل 1995، و وزير د لإتصالات من 1997 ل 1998. أحيزون مهندس متخرّج من طيليكوم پاري، اللي خدا الديپلوم ديالها ف 1977. ف 2016، بانت السمية ديال أحيزون ف لقضية د خدام الدولة، اللي خداو فيها شي ناس أراضي رخيصة بزاف من الدولة، و بقل من التمن ديالها. "مأزق جديد لأحيزون: تهربَ من المساءلة البرلمانية حول "فضائح" جامعة القوى". صّحيفة. تطّالع عليه ب تاريخ 2022-02-15. ""لكم" تكشف حصريا عن اللائحة الكاملة للمستفيدين من تجزئة "خدام الدولة" بثمن بخس". لكم.كوم (بلعربية). تطّالع عليه ب تاريخ 2022-02-15.


صلاح الدين مزوار (مزيود ف 11 دجنبر 1953 ف مكناس) سياسي ؤ ؤستاد د لقتيصاد مغريبي، كاينتامي ل تّجمع لوطني د لأحرار. ؤ كان عضو ف لمجلس د نّواب ؤ وزير د لخارجية. صلاح الدين مزوار تخرّج من جاميعة د پيير مينديس فرانس ؤ خدا ديپلوم د لميتريز ف لعلاقات دّولية من جاميعة ڭرونوبل، ؤ ديپلوم ف تّدبير من لمعهد لعالي د تّيجارة و إدارة لمقاولات (ISCAE) ف كازا. ؤ كان واحد لوقت لعب معا لمونتاخاب لوطني لمغريبي د لباسكيط. مزوار مجوج ؤ عندو جوج ولاد. صلاح الدين مزوار كان خدم ف لبدية د تّمانينات ف دّيپرطومو لإداري ف وكالة توزيع لما و تّريسينتي ف رّباط و طانجا، قبل ما يلتاحق ب مكتب ستيغلال لمراسي (من 1986 تال 1991). و ف عام 1991 لتاحق ب مجموعة سپنيولية متخصصة ف تّيكستيل، و تعيّن مودير عام د لفرع ديالها ف مدينة سطات، موراها تولّا مهمة د مودير تيجاري د لمجموعة براسها ف لمغريب و إفريقيا و شّرق لأوسط. تّنتاخب صلاح الدين مزوار، ملي كان ديجا عضو د لّجنة لمركزية د تّجمع لوطني د لأحرار، ف يونيو 2002 رايس د لجمعية لمغريبية د صّناعات د تّيكستيل ؤ لحوايج.


محمد تاغزوت (تولد ف 1952 ف لعيون سيدي ملوك) هو رسام و مصوير مغريبي، و كان أستاد د التربية التشكيلية ف التانوية د لمهدي بن بركة ف وجدة. تاغزوت تعلم لفن بوحدو، و دار أول معرض ديالو ف 1975، و من ديك الساعة و هو تيدير لمعارض ف لمغريب و ف لخاريج. محمد تاغزوت - لوكالة د التنمية د لجهة الشرقية الفنان الفوتوغرافي المغربي محمد تغزوت أنا مثل الصياد يختار الاتجاه ويمشي لالتقاط كل ما يصادفه من أشياء يحبها - بيان اليوم (2015)


توفيق كميل عضو ف مجلس نّواب د لمغريب، رّئيس ديال جماعة سباتة من 29 شتنبر 2021، ؤ كان نّايب تّالت ديال لعمدة د كازا قبل مايحط لستيقالة ديالو ف لّخر ديال شتنبر 2021. "توفيق كميل يستقيل من منصب نائب عمدة الدار البيضاء" (بلعربية). شتنبر 2021.


دجوزيفين كراولي كوين هيّا مؤريخة ؤ أركيولوجية بريطانية، متخصصة ف تّاريخ لقديم ديال ليونانيين، رّومان، ؤ لفينيقيين. كوين هيّا ؤستادة ديال تّاريخ لقديم ف لكلية د لكلاسيكيات ف جاميعة ؤكسفورد. "The reinvention of Lepcis" [لمعاودة د ختيراع ليپسيس]. Bollettino di Archeologia ON LINE. Roma 2008 - International Congress of Classical Archaeology Meetings Between Cultures in the Ancient Mediterranean. 2010: 117–173. Cite journal requires |journal= (معاونة) "كاپيطوليا". Journal of Roman Studies. 2013: 117–173. Cite journal requires |journal= (معاونة) "Augustine's Canaanities" [لكنعانيين ديال لقديس ؤݣستين]. Papers of the British School at Rome. 2014: 175–197. Cite journal requires |journal= (معاونة) دجوزيفين كوين، نيكولاس س. ڤيلا (4 دجنبر 2014). The Punic Mediterranean: Identities and Identification from Phoenician Settlement to Roman Rule [لبحر دّخلاني لبونيقي: لهويات ؤ تّحديد (ديالها) من لمستعمرات لفينيقية حتال لحوكم رّوماني] (بنڭليزية). لمطبعات ديال جاميعت كامبريدج. ص. 208. ردمك 9781316194935.CS1 maint: uses authors parameter (link) "Translating empire from Carthage to Rome" [تّحول ديال لإمبراطورية من قرطاج ل روما].


سليمان بن حيون (ب لعبرية שלמה ן' חייון)، تولد ف 30 يوليوز 1867 ف وهران ؤ مات ف 22 مارس 1921 ف طانجا، هوّا طبايعي ؤ صحافي يهودي مغريبي أصلو من تطوان. كان نتاقل ل طانجا ملي عرض عليه لبزناس ليهودي لمغريبي حاييم بنشيمول لي كان متعاون معا سّلطات لفرانساوية. بن حيون كان كيهضر ب لعربية، دّاريجة ليهودية، لفرانساوية، سّپنيولية، ؤ ماشي متوكد ولاكين غالبان كان كيهضر حتا لعبرية. بن حيّون درس تاطباعت ف پاري، ؤ أنڤيستا ف دوزان متطور ف زمانو ديال طّباعة لي سيفط ل طانجا، ؤ أسس دار د طّباعة (مطباعة د سليمان بن حيون) ف شارع لقاضي. ؤ كان عندو حتا ستوديو ديال لفوطوݣرافي. أسّس مجموعة ديال جّورنالات، من بينهوم: كول إسرائيل (ف 1891)، ميباصير طوڤ (من 1894 تال 1895)، ؤ موغرابي (ف 1904) ب دّاريجة ليهودية لي ماستامروش بزاف، ؤ جورنال لحرية لي كان كيصدر ب دّاريجة ليهودية ؤ ب لفرانساوية (من 1915 تال 1922)، ؤ لي كان مهتم ب شؤون ليهود ف لمغريب. هاد دّار كانت عندها إصدارات لي أسّسها بن حيون، ؤ إصدارات خرين بحال جورنال الصباح لي أسسو صّحافي لّبناني وديع كرم.


أحمد بن محمد بن محمد الحسني أبو العباس السعدي المعروف ب أحمد الأعرج السعدي، تولد سنة 1586م، كيتعتابر من أقوى سلاطين لمغريب بحكم أنه أسس الدولة السعدية، ولي تشهرات بقوتها العسكرية الكبيرة ومقاومة الأطماع البرتغالية. ولي عرف بيعة ودعم كبير من سوس بسبب التواجد البرتغالي فسواحل أݣادير، تمت البيعة ديالو كسلطان سنة 1518م ودخل لمدينة مراكش سنة 1525م. "تاريخ الدولة السعدية في المغرب.. صعود قوي وهبوط أقوى" (بلعربية). 13 أبريل 2018. تطّالع عليه ب تاريخ 3 يناير 2022.


كريستيان ماتياس طيودور مومزن (مزيود ف 30 نونبر 1817 ف ݣاردينݣ ف ألمانيا، مات ف 1 نونبر 1903 ف تشارلوتنبورݣ ف ألمانيا) هوّا حرايفي د لكلاسيكيات ألماني، مؤريخ، حرايفي د لقانون، صحافي، سياسي ؤ أركيولوجي. مومزن كيتّعتابر أعضم حرايفي د لكلاسيكيات ف لقرن 19، ؤ لأعمال ديالو علا تّاريخ روماني باقين مأترين ف لأبحات لعلمية ف هاد لمجال حتال دابا. خدا جايزة نوبل د لأداب ف 1902 علا لأعمال ديالو ف ضّومين ديال تّاريخ، سيرتو كتابو تّاريخ د روما. كان أيضا عضو ف لبرلمان ديال پروسيا ؤ موراها ألمانيا بعدما توحدات. لأعمال ديالو علا لقانون رّوماني كان عندها تأتير كبير علا صّياغة د لقانون لمدني لألماني. "طيودور مومزن" (بنڭليزية).


كلاوديوس پطوليمايوس (مزيود علاين ف عام 100، مات علاين ف 170) هوّا ماطيماتيسيان، جغرافي، فالاكي، مونجّيم ؤ طييوريسيان د لموسيقا يوناني روماني، لي يقدر كانو عندو ؤصول ميصرية. تّاريخ د زّيادة ؤ لموت ديالو مامعروفينش ب تّحديد، ولاكين مأكد بلي كان خدّام ف لإسكندرية مابين 127 ؤ 148 ميلادية، حيت هاد لفترة كاتّوافق معا مولاحضات فلكية كان دارها. پطوليمايوس كان عندو تأتير كبير علا صّيونص، سيرتو لجغرافيا، ب كتابو ألماجيسط ديال لفلك، لي من بين بزاف د سّتونات حط فيه سّاس ديال لحساب لمتلّت ؤلا طّريݣونوميا. كاينين عاداد د لكتوبا ديالو خرين لي ماضاعوش من بينهوم تيطرابيبلوس، لجغرافيا، أرمونيكون ديال لموسيقا، ؤ ؤپتيكا ديال لوپتيك. "Ptolemy: the Geography" (بنڭليزية).


عواطف حيار هيّا موهنديسة د تيصال، ؤستادة جاميعية ؤ سياسية مغريبية. كانت رئيسة د جاميعة لحسن تاني ف دارلبيضا من 2019 ل 2021، ؤ تعينات وزيرة تّضامن، لإدماج جّتيماعي ؤ لعائيلة ف لحوكومة د أخنوش ف 7 أكتوبر 2021. دوزات عواطف منوني حيار لكونكور د تبريز ف لجيني إليكتريك من لمدراسة لعليا د لأساتدة د كاشون (فرانصا) ف 1992 ؤ كانت أول مغريبية كاتنجح فيه، موراها خدات ف 1997 ديپلوم ديراسات لمعمقة ف معالجة سّينيال د تصاور ؤ طّيليكوم ؤ ديپلوم د لهنداسة ف سيسطيمات ؤ ريزويات د تيصال من لمدراسة لوطنية د لهنداسة تريسينتية، لإلكطرونيك، لانفورماتيك، لهيدروليك ؤ تيصالات د تولوز. عواطف حيار عندها دوكتورا ف طّريطما د سّينيال ؤ طّيليكوم من لمعهد لوطني لپوليطيكني د تولوز مورما خدات حيار ديپلوم تبريز، بدات تقري ف لمدراسة لعليا د لأساتدة تعليم تيقني ف لمحمدية ؤ بقات فيها ربع سنين قبل ماتعاود ترجع ل فرانصا تكمل قرايتها. حيار داخلة ف لجنة لعيلمية د بزاف د جورنالات ؤ مجلات بحال جورنال لمدون لإفريقية ؤ مجلة تنضيم ؤ لأراضي. حيار عضو ف لجمعية لعيلمية "عيالات ف نضرية لمعلومات" لي بدات ف لمدراسة پوليطيكنيك لفيديرالية د لوزان.


عبد الرحيم أولمصطفى كاتب ؤ موطرجيم مغريبي، أصلو من تارودانت ؤ مهاجر ل ألمانيا، ساكن ف برلين. كان تخرج من لمعهد لعالي ل لفن لمسراحي ؤ تّنشيط تّقافي ف لمغريب، ؤ مشا موراها ل ألمانيا، ؤ قرا لألمانية ؤ لمسرح ف مدون كاصل ؤ إيرلانݣن، ؤ خدا ماسطر من جاميعة لفنون د برلين. أولمصطفى عندو طرجمات ديال أعمال من لعربية ل لألمانية، ؤ خدام كا خابير ف لپيداݣوجيا جّتيماعية ؤ تّربية لفنية. كان ساهم ف تأسيس مهراجانات تقافية ؤ مسراحية ف لمغريب ؤ ألمانيا ؤ فرانسا. كاراڤان: جوج كلاب وبلان (بدارجة). منشورات إيسكيس. 2020. ردمك 9789954922248. تطرجمات ل لعربية ب عنوان رقصة كولوندرينا "عبد الرحيم أولمصطفى". لوماتان (بلعربية). 27 نونبر 2020. "كاراڤان: جوج كلاب وبلان". الببليوغرافيا الوطنية المغربية 2020 ج2 (PDF). 2020. "عبد الرحيم أولمصطفى في مغامرة أدبية بالدارجة المغربية" (بلعربية). 26 فبراير 2021. "رقصة كولوندرينا" (بلعربية). 10 دجنبر 2021.


علال بن عبد الله الزروالي، تولد ف 1916 ف هوارة ولاد رحو ف لإقليم د ݣرسيف، مات ف 11 شتنبر 1953 ف الرباط، كان مناضل مع لمقاومة ضد لإستعمار لفرانساوي للمغريب. تعرف بن عبد الله ملّي بغا يقتل السلطان اللي عيناتو فرانسا بلاصة محمد لخامس (السلطان محمد بن عرفة) ف الطريق د الصلاة د الجمعة. قبل ما يوصل ليه، قبطوه لبوليس د فرانسا، و قتلوه ديك الساعة ف 8 د لقرطاسات. من ديك الساعة و علال بن عبد الله محسوب بطل وشهيد ف التاريخ د لمغريب، و تسمّا عليه واحد من أكبر الشوارع ف الرباط. دفنو لفرانساويين علال بن عبد الله ف النواحي د زعير، و لقبر ديالو ما معروفش. علال بن عبد الله كان خدّام معلّم صباغ ف ݣرسيف. خديجة البلغمي - أرملة الشهيد علال بن عبد الله التي ماتت وفي قلبها غصة - الأخبار (2015) حدث في مثل هذا اليوم: استشهاد « الصباغ » الذي حاول إنقاذ العرش العلوي - أكادير 24 (2016)


جورج والكر بوش (بلينݣليزية: George W. Bush)، ولاّ جورج دابليو بوش، ولاّ جورج بوش "جينيور" الصغير، ولاّ جورج بوش لولد (تولد ف 6 يوليوز 1946) هو بزناس وعسكري وسياسي ميريكاني. كان هو الرئيس التالت وربعين ديال لميريكان، و حكم فيها من 2001 حتال 2009. بوش عضو د لحزب لجمهوري لميريكاني، و كان هو لحاكم د طيكساس من 1994 ل 2000. تعرفات لوقيتة ديال بوش ببزاف د لحوايج اللي أترو ف لميريكان و لعالم، بحال لأحدات د 11 شتنبر، لحرب على أفغانستان ف 2001، و لحرب على لعراق ف 2003. جورج بوش هو لد جورج بوش سينيور (لكبير)، اللي كان تا هو رايس د لميريكان من 1989 ل 1993. خوه (جيپ بوش) كان حاكم ديال فلوريدا، و جدّو كان سيناطور ف لولاية د كونيكتيكاط. جورج بوش الابن - لجزيرة (2015)


ماو تسي طونݣ (بالشينوية: 毛澤東)، ولاّ ماو زيدونݣ (تولد ف 26 دجنبر 1893 - مات ف 9 شتنبر 1976 ف پيكين) كان سياسي توري شيوعي شينوي. هو اللي أسس لجمهورية د الشينوا الشعبية، و كان هو الرايس د لبلاد ود لحزب الشيوعي الشينوي من 1949 تا مات ف 1976. ماو كان متبع لإديولوجية لماركسية-اللينينية، و زاد عليها نضريات و ستراتيجيات ديالو. لإيديولوجيا اللي خدم بيها تسمّات من بعد عليه، "لماوية". ف لوقت اللي حكم فيه ماو الشينوا، كانت لبلاد فيها حزب واحد، و تدارو بزاف د التبديلات. من التبديلات اللي معروفة بزاف هو لقرار ف 1958 باش تمشي لبلاد من لفلاحة للصناعة، و ما يبقاوش لفلاحة هوما مّالين لأراضي ديالهم، واللي خرجات منو أكبر مجاعة ف التاريخ د بنادم، ماتو فيها ما بين 20 و 40 مليون د الناس ف لبلاد. ماو تسي تونغ: قائد "نهضة الصين" أم المسؤول عن فناء الملايين؟ - بي بي سي بلعربية (2021)


ؤري جالوه (مزيود ف 1968 ف كابالا، سيراليون، مات ف 7 يناير 2005 ف ديساو، ألمانيا) كان لاجئ ف ألمانيا لي مات ف حريقة شدّات ف صونطر د لّوجوء لي كان فيه. بسباب ضّوروف د لموت ديالو، حيت كان بوحدو ف سيلون ديالو ؤ مربوط معا لفراش ديالو من يديه ؤ رجليه، كان حتيجاج كبير على لمستوى لوطني ف ألمانيا، ؤ على لمستوى دّولي، سيرتو بسباب رّواية رّسمية بلي كان نتيحار. "Wie starb Oury Jalloh?". Der Tagesspiegel Online (بلالمانية). 30 يوليوز 2007. ISSN 1865-2263.


حليمة بنݣرعي باحيتة ؤ موطرجيمة ؤ كاتيبة مغريبية. حصلات على ديپلوم د لميتريز ف تّاريخ ف 1985 من كلية الآداب ف رّباط، ؤ كانت ؤستادة د تّاريخ ف كلية الآداب ف قنيطرة ف 1997. نشرات مجموعة د لأبحات تّاريخية ؤ روايات. العنصر العربي والمجال في مغرب 1459-1541 م : بادية الواجهة الأطلنطية نموذجا إلى المعذبين لوعيهم. مكتبة دار السلام. 2000. OCLC 1227704705. ردمك 9789981841420. ألوان من التراث البدوي العربي : قبائل عرب سايس نموذجا. 2003. OCLC 1227784710. ردمك 9789954424131. الاعراف بالبادية المغربية. جامعة ابن طفيل، كلية الاداب والعلوم الانسانية. 2004. معجم البادية المغربية. مكتبة دار السلام. 2005. مداخيل بيت مال المغرب في عهد السعديين، 1548-1661 م. مكتبة دار السلام. 2006. معجم البادية المغربية. مكتبة دار السلام. 2005. معا باحيتين خرين الأسرة البدوية في تاريخ المغرب. مكتبة دار السلام. 2006. معا باحيتين خرين المجال البدوي المغربي : الخصوصيات والتحولات (بلعربية ولفرانساوية). مكتبة دار السلام. 2007. OCLC 949598346. ردمك 9789954220153. دليل تاريخ المغرب من الفتح الإسلامي إلى عهد السلطان العلوي المولى الحسن الاول، 1311/62 هـ/681-1894 م. مكتبة دار السلام. 2010. تأملات في بعض حقب تاريخ المغرب. مكتبة دار السلام. 2018. OCLC 1049311706. ردمك 9789954222881.


محمد بن إدريس الكاتي (مزيود ف مراكش) هوّا كاتب مسراحي مغريبي ؤ موناضيل سياسي سابق. ف أواخر سّتينات بدا لمسرح ف جمعية "شبيبة لحمراء". ف لبدية د سّبعينات تعين موعليم ف كازا، ؤ ساهم ف تأسيس جمعية "السلام البرنوصي"، ؤ عاون ف تأليف مسراحية "علاش ؤ كيفاش"، ؤ مسراحية "الڭفة" (تأليف محمد قاوتي). ف 1975 نتاقل ل مراكش ؤ لتاحق ب جمعية "ضياء" لي دار فيها إخراج مسراحية "القطار". ؤ عاود رجع ل جمعية "شبيبة الحمراء" لي دار فيها إخراج مسراحية "الأرض" لي كان عندها تأتير كبير. ف 1977 تّعتاقل معا مجموعة د لموناضيلين د ليسر تّقدمي، ؤ دوّز 3 سنين ما بين درب مولاي الشريف ؤ حبس لمدني د مكناس. ملي تّطلق سراحو، رجع ل جمعية "شبيبة الحمراء" ف عوام 1980 ؤ 1981، ؤ خرج مسراحية "لبارح و ليوم". ف 1982، لتاحق ب لمركز تّرباوي ف مراكش، ؤ تخرّج منو ف 1984، ؤ تعيّن ؤستاد ف كازا. من داك لوقت توقف على مومارسة لمسرح، حتا رجع ليه كا كاتب مسراحي.


يشيل بوسكيلة (مزيود ف 1921 ف قرية حدا مراكش، مات ف 1990 ف بير سبع ف إسرائيل) كاتب ؤ ؤستاد يهودي مغريبي. فاش كان صغير نتاقل معا واليديه ل كازا، ؤ قرا تماك ف مدراسة ميݣان داڤيد ؤ مدراسة كيتير تورا. ف 1938 ولّا ؤستاد د لعبرية ؤ تّاريخ ف مدراسة ميݣان داڤيد ؤ مدراسة إم هابانيم. ف 1946 بدا كيقري ف مدراسة تابعة ل لحتيلاف ليهودي لكوني ف كازا. ف 1942، لجمعية د ميݣان داڤيد أسسات لجمعية لعبرية د كازا، لي ولا بوسكيلة رائيس ديالها. ؤ كان إيديتور ديال جّورنال خبارات على خوانينا، ف سّنوات لّخرة ديالو، ؤ لي كان كيصدر ب دّاريجة ليهودية، ؤ عندو توجه صهيوني. ملي ناضت لحرب د إسرائيل ف 1948، حبسو لأنشطة د لجمعية، ؤ ماعاودات تحلات تال 1952. لجمعية د لعبرية كانت كانضّم موسابقات ف لأداب لعبري كلا عام، لي كانو فيها موشاركين من لمغريب كامل. ب حوكم دّور ديالو ف لجمعية، بوسكيلة كانت عندو معرفة ب حاييم نحماني، لي هوّا لمؤسس ديال جّورنال خبارات على خوانينا.


زياد الشريف هو ممثل مصري تخرج من كلية الإعلام جامعة عين شمس فعام 2007، قسم الإذاعة و التلفازة كيخدم ممثل ف مجال دبلجة الأفلام و المسلسلات، ملي كان عندو حداشر عام حتال ولا مخرج الدبلجة ملي ولا عمرو 20 عام، ومن بعد ولا كيدير الإخراج الغنائي لبزاف من أعمال ديزني و شارك فالغنا و طرجامة الأشعار فبزاف من الأعمال المشهورة الي منها "سپونج بوب" و "إيلينا من أڤالور". ومن أهم الأدوار الي دار ليها التمثيل الصوتي هي "ميكي ماوس" و "إدريان". و مؤخرا دار صوت شخصية "برونو" من فيلم ديزني الجديد "إنكانطو". دار البومة - هووتي العرض العادي - مورديكاي ميراكلوس - المش الكحل، إدريان، فيليكس تنين الأماني - دين إيلينا من أڤالور - جايب، خوليو فوق القمر - جوبي الطرولز - برانش إنكانطو - برونو آركين - ماركوس ڤيڤو - ڤيڤو علاء الدين - علاء الدين ميكي ماوس - ميكي ماوس داني الشبح - الجينيريك سپونج بوب سكويرپنز - شي أغاني فالحلقات ڭورميتي - الجينيريك دار لاود: لفيلم - شي أغاني فالفيلم الفرقة السرية ديال محاربة الأشرار - الجينيريك إيلينا من أڤالور - شي أغاني فالحلقات فكارن النينجا - الجينيريك آرلو، الدري التمساح - شي أغاني فالفيلم فارس و فادي - الجينيريك جينڭل جانڭل: رحلة النويل - شي أغاني فالفيلم جوني تيست (2019) - الجينيريك فيلم طرزان - شي أغاني فالفيلم المحقق ڭادجيت - الجينيريك لواليدين السحريين - الجينيريك شيرا و أميرات القوة - الإخراج الغنائي ڤامپرينا - الأشعار جينڭل جانڭل: رحلة النويل - كتابة الأغاني ڤيڤو - ترجمة الأغاني خدم زياد الشريف حتا فالتعليق الصوتي فقنوات نيكيلوديون و بالضبط فقناة نيكتوونز و أدى بزاف ديال الاعلانات و الفواصل فالقناة.


هو امير علوي، ولد السلطان محمد الثالث بن عبد الله، تولد فنص ديال لقرن 18م، ومات عام 1799م، هو بات السلطان عبد الرحمن بن هشام، نافس خوتو على الحكم بعد لموت ديال باهم محمد التالت، بايعتو قبائل الحوز سلطان على مراكش لفترة قليلة، وتنازل لخوه سليمان بن محمد لغادي يولي سلطان المغريب وغادي يتنازل بعد سنوات ديال الحكم لصالح ولد خوه عبد الرحمن بن هشام، ومات فوقت الطاعون بالمغريب (1799-1800). "MOROCCO5". www.royalark.net. تطّالع عليه ب تاريخ 2022-03-05.


شكري البكري (مزيود ف 1969 ف تطوان) إعلامي ؤ كاتب مغريبي. البكري قرا لأداب سّپنيولي ف رّباط، ؤ من 1990 كان خدام ف لإعداد ديال لخبار ب سّپنيولية. ف 1998، مشا ل طّاليان ؤ خدم موراسيل ل قنوات د قطر ؤ لكويت. ف عام 2000، رجع ل لمغريب ؤ خدم ف إداعة ميدي أن، فين ساهم ف إعداد برامج بحال "أصوات مغاربية"، "كتاب لأسبوع"، ؤ "حدائق التراث العربي". ف 2003، مشا ل دوزيم ؤ خدم فيها تال 2007، فاش رجع مرة خرة ل ميدي 1. الغواية البيضاء وبعض أسمائها. 1998. فواصل الغياب. 2008. موجز الفصيح في الدارج المغربي (الجزء الأول). 2015. موجز الفصيح في الدارج المغربي (الجزء الثاني). 2015. "شكري البكري علم من أعلام الصحافة والأدب في المغرب الراهن" (بلعربية). 23 غشت 2018.


محمد عبد الجليل الهجراوي باحت أكاديمي ف لأركيولوجيا ؤ شاعر ؤ كاتب مسراحي مغريبي. كان مودير د مصلحة تّرات تّقافي ف وزارة تّقافة، و ؤستاد باحت متخصص ف لعصور لقبلتاريخية ف لمعهد لوطني د لأثار و تّرات. كان عضو ف لفرقة لعلمية لي كتاشفات أقدم أتار د لحوايج ف لعالم، لي كاترجع ل هادي 120.000 عام، ؤ لي تّلقات حدا تمارة، ؤ حتا ف لفرقة لي دارت بحت ف مغارة لحمام حدا وجدة. ؤ كان أيضا عضو ف لّجنة لمغريبية د تّاريخ لعسكاري. قرا ف جاميعة د بورضو ف فرانسا فين خدا دّوكتورا ديالو ف 1985. Les premiers habitants de Rabat et sa région : aux origines du comportement humain actuel (بلفرانساوية). رّباط: منشورات وزارة الثقافة. 2018. ص. 117. OCLC 1150863428. ردمك 9789954641408. مستقبل ماضينا (بلعربية). منشورات وزارة الثقافة. 2020. OCLC 929686949. ردمك 9789954501757. مجموعة د لكتّاب (2017). صناع مصير مغاير: الحرف التقليدية والتهييء لإعادة الإدماج بالسجون المغربية (بلعربية). منشورات وزارة الثقافة. ص. 243. OCLC 1057893338. ردمك 9789954972038. كان هنا حتى كان... هادي مليون سنة إنسان (بدارجة). 2020. النصر من الله نحن المغاربة "المحافظة على التراث بحث في الزمن بأبعاده الثلاثة".


أحمد بن بلة (تولد ف 25 دجنبر 1916 ف مغنية - مات ف 11 أبريل 2012 ف لجزائر لعاصمة) عسكري وسياسي جزايري، وكان هو الرايس لول د جزاير (من 1963 ل 1965).


خالد الضاوي (مزيود ف 1973 ف فاس) هوّا زجال ؤ كاتب مسراحي مغريبي. رئيس "جمعية الإلهام للثقافة و الفنون" ف قنيطرة، و عضو تّيحاد لمغريبي ل زّاجال. كان شارك ف بزاف د لمهراجانات و لمنتديات و لأمسيات ديال زّاجال د لمغريب. عندو مجموعة د دّواوين زّجلية بحال "زيف الضحكة" ؤ "واحد من الخيالة". خالد الضاوي مجوج ؤ عندو 4 د لولاد. زيف الضحكة واحد من الخيالة عكاز الحلوة ب لوغت الوقت "من ديوان " زيف الضحكة.." للزجال " خالد الضاوي "" (بدارجة ولعربية). 28 يوليوز 2015. "الزجال خالد الضاوي عاشق الحرف في ضيافة المنصة (حوار + إلقاءات زجلية)" (بلعربية). 15 يونيو 2019. "زجل : ' بورتريه مكملش' من ديوان عكاز الحلوة بقلم خالد الضاوي." (بدارجة). 30 مارس 2021. "من فن الزجل " ب لوغت الوقت "..بقلم الزجال المغربي خالد الضاوي." (بدارجة). 27 أكتوبر 2021.


خالد ݣدار (مزيود ف 9 مارس 1975 ف رّباط) صحافي ؤ رسّام كاريكاتوري مغريبي. خالد ݣدار قرا لقتيصاد ف جامعة محمد لخامس ف رّباط، ؤ موراها تازواقت ف جامعة پاري 8. بدا لكاريير ديالو كا رسّام كاريكاتوري ف 1998 ف دومان ماݣازين لي تسدّات ف 2003 ب سباب كاريكاتورات كان نشرهوم على لماليك محمد سّادس، ؤ ديك سّاعة غادر لمغريب ؤ ستاقر ف فرانسا. تماك شارك ف تأسيس سّيت ديال تّريݣيل بقشيش.كوم. ف 2009 رجع ل لمغريب، ؤ خدم ف المساء ؤ أخبار اليوم. كان مودير د تّحرير ديال مجلة بابوبي لإليكطرونية لي كانت كاتصدر ب دّاريجة، ؤ لي من بعد ولّات كاتّطبع ف لوراق، ؤ تنشرو لأعمال ديالو ف مجموعة د لمجلات ؤ جّورنالات لمغريبية ؤ لعالمية. من بين دّوريات لي كان خدم معاها كاين أخبار اليوم، هيسپريس، دومان ماݣازين، كوريي أنطيرناسيونال، لوموند ؤ غيرهوم. خالد ݣدار عندو توجه حقوقي، ؤ كيحاول يدافع على لحرية د تّعبير ب لكاريكاتور، ؤ ماكيأمنش ب "لخطوط لحمرا" سوا تعلق لأمر ب طّابوّات سّياسية ؤلا دّينية. من 2000 تال 2016 تعرّض ل 4 د لمتابعات لقضائية ف لمغريب.


محمد أكوناض (ب الأمازيغية: ⵎⵓⵃⵎⵎⴰⴷ ⴰⴽⵓⵏⴰⴹ) تزاد عام 1950 ف دوار تيغيرن حدا تامانار ف إداوݣيلول ف قبيلة إحاحان، واحد لقبيلة شلحة ف سوس جات بين أݣادير و صويرة، هو واحد من لموناضيلين الأمازيغ لكبار، دافع على لأمازيغية ف بزاف ديال المجالات من بكري، كتب بزاف ديال لكتوبا بالأمازيغية، خدم حتا ف مجال الإعلام من عام 1993. قرّى لعربية ف واحد لّيسي ف أݣادير، و هو عضو نشيط ف منظمة تاماينوت فرع أݣادير. ربح جائزة لمعهد لملكي د تّقافة لأمازيغية ف طّرجامة عام 2006. Tamurt n ilfawn : ungal (بلأمازيغية). 2012. ص. 205. OCLC 949218418. ردمك 9789954221327. Tayyughyin n tullisin (بلأمازيغية). أيت ملول. 2013. ص. 100. OCLC 949183988. ردمك 9789954921975. Un youyou dans la mosquée = Tawargit d imikk (بلأمازيغية ولفرانساوية). مطرجم من طاراف لحسن ناشف. 2014. ص. 120. OCLC 949205928. ردمك 9789954334928. Taghufi n umiyn : tullisin (بلأمازيغية). أݣادير: Publications Tirra. 2015. ص. 130. OCLC 1049187519. ردمك 9789954647066. Talkmast n imdyazn (بلأمازيغية). أݣادير: Publications Tirra. 2017. ص. 120. OCLC 1049208434. ردمك 9789954647608. Tamyra n ugani : timdyazin (بلأمازيغية).


ناصر بوريطة (مزيود ف 27 ماي 1969) هوّا وزير د لخاريجية د لمغريب من 5 أبريل 2017. كان تعيّن أمين عام ديال ويزارة لخاريجية ف 2011، ؤ وزير مونتاداب ل وزير لخاريجية ف 2016. كان خدا ديپلوم ف لقانون لعام (لعالاقات دّولية) من كلية د لعولوم لقانونية ؤ لقتيصادية ؤ لجتيماعية ف 1991، سرتيفيكة ف لعلاقات دّولية ف 1993، ؤ ديپلوم د دّراسات لعليا (موقابيل ديال ماستر) ف لقانون لعام دّولي ف 1995. ف 2002، كان بوريطة رئيس ديال لأجهزة رّئيسية ف لأمم لمتحدة، ؤ من 2002 تال 2003 كان مستشار ل لبيعتة لمغريبية ل لمجموعات لؤروپية ف بروكسيل. من 2003 تال 2006، كان رئيس ديال لقيسم د لأمم لمتحدة، ؤ من 2006 ل 2009، كان مدير ديال دّايپارطومو د لأمم لمتحدة ؤ لمونضمات دّولية ف ويزارت لخاريجية. كان خدا حتا منصب د مدير ديوان ديال وزير لخاريجية ؤ مدير عام ديال لعلاقات متعددة لأطراف ؤ تّعاون شّامل. بوريطة كان خدم سيكريتير ف سّيفارات د لمغريب ف ڤيينا ؤ بروكسيل. تال 2011 كان شارك ف بزاف د لمؤتمرات لوطنية ؤ دّولية لي عندها علاقة معا تحياد سّلاح، لأمن، حفض سّالام، حقوق لإنسان، لقضايا لعالامية، ؤ تّعاون لإقليمي.


محسن جازولي (مزيود ف 10 مارس 1967 ف كازا) هوّا موهنديس ؤ بزناس ؤ سياسي مغريبي. خدا لمنصب ديال وزير منتدب د سّتيتمار، لكونڤيرجونس ؤ تقييم سياسات لعمومية ف 7 أكتوبر 2021 ف لحوكومة د أخنوش. كان قبل شاد لمنصب ديال وزير منتدب ل وزير لخاريجية ؤ تّعاون دّولي، مكلف ب تّعاون لإفريقي، من 22 يناير 2018 تال 9 أكتوبر 2019. ؤ وزير منتدب ل وزير لخاريجية ؤ تّعاون لإفريقي ؤ لمغاربا لي عايشين ف لخاريج، من 9 أكتوبر 2019 تال 7 أكتوبر 2021. لفاميلة د محسن جازولي أصلها من رّباط، ؤ تماك فين قرا ف ليسي ديكارط. من بعد ما شد لباك ف شّعبة د صيونص ماط، مشا ل فرانسا فين خدا ميتريز ف لانفورماتيك تّطبيقية ؤ لإدارة (مياج) من جاميعة لجانوب د پاري ف 1986، ؤ ماسطر ف لانجينيورية د لمعاونة علا أخد لقرارات، من جاميعة پاري 9 دوفين ف 1991. محسن جازولي أسس شركة ڤاليان ديال لستيشارة، ؤ بقا مودير ديالها حتا شد أول منصب ويزاري ديالو، فين دوّز لموديرية ل سعدية سلاوي بناني. نيشان مورما ولا وزير ف حوكومة أخنوش، دخل ل حيزب تجمع لوطني د لأحرار ؤ ولا عضو ف لمكتب سياسي ديالو.


نبيلة الرميلي (مزيودة ف 1974 ف كازا) طبيبة ؤ سياسية مغريبية. كانت تخرجات من كلية د طّب ؤ خدمات طبيبة ف وزان ما بين 2002 ؤ 2005. ولّات موديرة إقليمية ديال ويزارة د صّحة ف بن مسيك من 2006 تال 2010، ؤ أنفا من 2010 تال 2014. ؤ موديرة جيهاوية ف جيهت دّارلبيضا سطات ف 2017، ؤ نايبة ديال لعمدة د كازا مكلفة ب صّحة. ف 20 شتنبر 2021 تّنتاخبات عمدة ديال كازا، باش تولي أول مرا كاتولا هاد لمنصب ف كازا، ؤ تالت عمدة مرا د مدينة كبيرة ف لمغريب. تعينات ف لمنصب ديال وزيرة د صّحة و لحماية لجتيماعية ف 7 أكتوبر 2021 ف لحوكومة د أخنوش، قبل ماتطلب لإعفاء موراها ب سيمانة ؤ جا ف فبلاصتها خالد أيت طالب. نبيلة الرميلي مجوجة من توفيق كميل، لي هوّ عضو معاها ف حيزب تّجمع لوطني د لأحرار ؤ نايب ف لبرلمان، ؤ عندها جوج دراري. "نبذة عن نبيلة الرميلي رئيسة مجلس جماعة الدار البيضاء" (بلعربية). 24 شتنبر 2021. "حكومة أخنوش بـ24 وزيراً ضمنهم 7 نساء" (بلعربية). 7 أكتوبر 2021. "بلاغ من الديوان الملكي". mapnews.ma (بلعربية).


بينيطو آميلكاري أندريا موسوليني، بالطاليانية: Benito Amilcare Andrea Mussolini (تولد ف 29 يوليوز 1883، مات ف 28 أبريل 1945) كان صحافي و سياسي طالياني أسس لحزب لفاشي الطالياني. كان هو لوزير اللول د الطاليان من 1922 تال 1943، و لواحد اللي كانت عندو أكبر سلطة د لحكيم ف لبلاد ديك لوقت كامل. موسوليني كان ديكتاتور أسس لإيديولوجيا د لفاشية و كان باغي ينشرها ف لعالم كامل. ف لوقت اللي حكم فيه موسوليني، دخّل الطاليان للحرب لعالمية التانية، و من مورا ما خسر بغا يهرب ولكن حصل وقبطوه لمقاومين الطاليانيين، اللي عدموه ف أبريل 1945 و علقوه بلمقلوب ف واحد لمحطة د ليصونص ف ميلانو باش يشوفوه الناس و يتأكدو باللّي راه مات. «زي النهارده» - إعدام موسولينى وعشيقته في محطة بنزين 28 إبريل 1945 - المصري اليوم (2020)


عمر الراضي (تولد ف 18 يوليوز 1986 ف قنيطرة) هو صحافي و مناضل د حقوق لإنسان مغريبي. الراضي متخصص ف الصحافة د التحقيق خاصة ف لمواضيع ديال حقوق لإنسان و الرشوة و لحركات لإجتماعية. خدم ف بزاف د لمواقع لمعروفة بحال لكم.كوم، راديو أطلانتيك، ميديا 24، طيل كيل، لوديسك، و كان من الناشطين ديال مامفاكينش و لحركة د 20 فبراير. عمر الراضي كان هو لي جبد لقضية ديال خدام الدولة. نهار 26 دجنبر 2019، تقبط عمر الراضي ف الدار لبيضا وتحكم عليه ب 4 شهور د لحبس علاود تغريدة ف تويتر نتاقد فيها واحد لقاضي. ف 5 يوليوز 2020 تعتاقل عاوتاني. ف لول كانت لقضية لي تعتاقل عليها هي "سّكرة ؤ لعنف ف بلاصة عمومية"، موراها ولاّت هي "تّجسس ؤ بلي خدا فلوس من لخاريج"، و من بعد تزادت تهمة لغتيصابولاّت التهمة هي "لإغتصاب". من مورا عام د لمحاكمة، تحكم على عمر الراضي ب 6 سنين د لحبس، بجوج تهم هوما "التخابر و لإغتصاب". بزاف د الناس و لمناضلين شككو ف هاد التهم وتيقولو بلي عمر الراضي تحاكم على لآراء ديالو.


عبدلمجيد بن جلون، تولد ف 1919 ف دارلبيضا ؤ توفا ف 1981، كان ديپلوماسي، صحافي، كاتيب ؤ شاعير مغريبي. تزاد بنجلون ف دارلبيضا ف 1919، ؤ رحل معا عائيلتو ل مانشسطر ف نݣليز ملي دار عام. رجع ل لمغريب معا واليديه ملي كانت عندو عشر سنين ؤ دخل يقرا ف جاميعة لقرويين ف فاس. ف 1938، مشا يكمل قرايتو ف لقاهرة ف لجاميعة ديالها فين تخرج ب ديپلوم لعالي د صحافة. ف 1947، أسس لمكتب د لمغريب لعربي ف لقاهرة ؤ ولا لامين لعام ديالو. ملي خدا لمغريب ستيقلال، عاود رجع بنجلون ل بلاد ؤ ولا رايس تحرير د جورنال لعلم، لي تابع ل حيزب ستيقلال. ولا موراها سفير د لمغريب ف پاكيستان، ؤ ف 1961 رجع يخدم ف ويزارة لخاريجية. وادي الدماء (بلعربية). المكتب الثقافي الدولي. 1947. ص. 144. هذه مراكش (بلعربية). لقاهرة: مطبعة الرسالة. 1949. ص. 273. في الطفولة (بلعربية). دار الرسالة للطباعة والنشر والإعلام. 1957. ص. 174. مارس استقلالك (بلعربية). طانجا: مطبعة عبد سلام ݣسوس. 1957. ص. 211. جولات في مغرب أمس : بعيد الحماية (بلعربية).


مصطفى بايتاس (مزيود ف 1977 ف سيدي إفني) هوّا موحامي ؤ سياسي مغريبي ؤ عضو ف تّجمع لوطني د لأحرار. خدا لمنصب ديال وزير منتدب ل لعلاقات معا لبرلامان ؤ ناطق رسمي د لحوكومة لمغريبية ف 7 أكتوبر 2021 ف لحوكومة د أخنوش. مصطفى بايتاس خدا لباك ديالو ف سيدي إيفني، ؤ خدم من بعد ف تّعليم. خدا موراها ديپلوم ف تّدبير لإداري. كان عضو ف مجلس نّواب من 2016 تال 2021 ؤ عاود تّنتاخب ل نفس لمنصب ف شتنبر 2021. ؤ قبل من داكشي كان مستشار مكلف ب لعلاقات معا لبرلامان ف ويزارة د لفلاحة من 2012 تال 2016، ؤ مستشار جماعي ف لجماعة لحضرية د سيدي إفني. "حكومة أخنوش بـ24 وزيراً ضمنهم 7 نساء" (بلعربية). 7 أكتوبر 2021. "مصطفى بايتاس، ابن أيت باعمران المعين في حكومة عزيز أخنوش.. من يكون ؟" (بلعربية). 7 أكتوبر 2021. "نبذة مصطفى بايتاس". تجمع لوطني د لأحرار (بلعربية). 7 أكتوبر 2021.


شّيخ سعيد لكملي، هو فقي وداعية ومحدث واستاذ جامعي ف جامعة الحسن الثاني. تولد ف الرباط سنة 1972. زار بزاف ديال دول بحال دولة لإمارات و الكويت و الجزائر و ماليزيا و مملكة البحرين. وعندو شهرة كبيرة فالوطن العربي بحكم قناتو لي عندو فيها كثر من مليون ونص ف ليوتوب. ولي مهتم ب المذهب المالكي وقصص إسلامية و السيرة النبوية والتاريخ الاسلامي.


أحمد الطيب لعلج (مزيود ف 9 شتنبر 1928 ف فاس، مات ف 1 دجنبر 2012 ف رّباط) هوّا ممتل ؤ زجال ؤ كاتب مسراحي مغريبي، كيتعتابر من لأعمدة ديال لمسرح لمغريبي، ؤ ديال تّقافة لمغريبية لحاديتة بشكل عام. كومپوزا كتر من 40 مسراحية، ؤ طرجم كتر من 30، من بينها أعمال ديال شيكسپير، موليير ؤ بيرطولت بريشت، ل دّاريجة لمغريبية. الطيب لعلج كان خدم ف نّجارة ف صغرو، ؤ تعلم يقرا ؤ يكتب ف دار لقرآن، ف عمر معطّل. ف 1960، شارك لعلج ف تدريب ف لمسرح د لمدينة د پاري. ف وقت قصير تّشهر ب لأعمال ديالو ف لأغاني ؤ شّيعر ؤ دّراما، لي خدا عليها بزاف د لجوايز. من بينهوم ف 1973 جايزة د لأداب لمغريبي، ؤ ف 1975 وسام سّتيحقاق لفيكري سّوري. ف 1986 نضمّ ل تّيحاد كتّاب لمغريب. كان الطيب لعلج خدم موضّاف ويزاري، ؤ شاف ديال دّيپارطومو د لفنون شّعبية ف مسرح محمد لخامس ف رّباط. الطيب لعلج عندو بزاف د لأعمال لمسراحية ؤ زّجلية. من بينها: أحمد الطيب لعلج، مصطفى لقباج (1980). دعاء للقدس. رّباط. ص. 47.CS1 maint: uses authors parameter (link) السعد.


بيرطراند أرثر ويليام راسل (مزيود ف 18 ماي 1872، مات ف 2 فبراير 1970) هوّا فيلسوف، ماطيماتيسيان، ؤ عالم موسوعي بريطاني. لأعمال ديالو كانو سيرتو ف لفلسفة، لماط ؤ لّوجيك، ؤ كان عندهوم تأتير كبير على نضرية د لمجموعات، لّانڭويستيك، دكاء صّطيناعي، صيونص د لإدراك، لانفورماتيك، ؤ بزاف د لفروع د لفلسفة تّحليلية بحال لفلسفة د لماط، لفلسفة د لّوغة، لإيپيستيمولوجيا، ؤ لميطافيزيك. كان راسل أيضا موتقاف عومومي، توارخي، ناقد جتيماعي، ناشط سياسي، ؤ خدا لجايزة د نوبل د لأداب ف 1950. راسل كيتّعتابر من أعضم لعولاما د لّوجيك ف لقرن 20، ؤ واحد من لمؤسسين ديال لفلسفة تّحليلية، معا فلاسفة خرين بحال ڭوطلوب فريڭي، جورج إدوارد مور، ؤ تلميدو لودڤيك ڤيتڭنشطاين. راسل ؤ مور كانو لقادا د تّورة لفيكرية لبريطانية على لمدراسة لميتالية، ؤ معا لؤستاد ديالو ألفريد نورث وايتهاد، راسل ألّف لكتاب د پرينكيپيا ماطيماتيكا ؤلا لمبادئ د لماط، لي كانت أهم محاولة ل ختيزال لماط كامل ف لقواعد د لّوجيك. راسل كتب حتا ف مواضيع جتيماعية ؤ سياسية، ؤ كيتقارن بزاف ب ڤولطير، حيت بجوج كانو عندهوم كتابات فلسافية عميقة ؤ ف نفس لوقت كانت عندهوم شعبية كبيرة عند جمهور عريض بسباب لكتابات ديالهوم لي موجّهة ل لعامة.


العباس جدة (مزيود ف 1955 ف فاس) كاتب مسراحي ؤ ؤستاد د لفلسفة مغريبي. كبر ف فاميلة فقيرة ؤ قرا ف ليسي بن خلدون. مشا موراها ل جامعة سيدي محمد بن عبد الله ف دار لمهراز، ؤ تخرّج ب ليصونس ف لفلسفة. ولا ؤستاد د لفلسفة ف سوق سّبت من 1980، قرّا ف عين تاوجطات عامين، ؤ ف 1991 تحوّل ل ليسي عمر بن لخطاب ف مكناس. ف 2012 نتاقل ل قنيطرة. كان كيبغي لفنون د لمسرح ؤ لفراجة من صغرو، ؤ من فاش كانت عندو 12 عام، كان كيمشي ل ساحة لماكينة ؤ ساحة باب بوجلود باش يشوف لحلاقي لي كيتعاودو فيهوم حكايات ؤ تّمتيليات، ؤ لموسيقا شّعبية، ؤ شّطيح ؤ لبوكس. كان أيضاً متبّع لعروض لمسراحية ديال لفراقي د لمسرح ف فاس، بحال لمسرح شّعبي، ليتيحاد لفني و مسرح طّاليعة، ؤ موعجاب ب مومتييلين بحال محمد تيمد ؤ محمد الكغاط. ف 1974، نضمّ ل فرقة لّيواء لمسراحي باش يولّي مومتيل. دخل ل عالم لكتابة لمسراحية ف وقت معطل نسبيا، حيت كان كيعتاقد بلي لكتابة مايقدّو عليها غير نوخبة د لموتقّافين. أول عامال مسراحي ديالو كان ف 1984 ب عنوان "درس في التاريخ".


محمد بلحسن لوزاني (تولد و مات ف فاس، 17 يناير 1910 - 9 شتنبر 1978)، كان صحافي و سياسي مغريبي، من الرموز د لحركة لوطنية. هو لمؤسس د لحزب د الشورى و لإستقلال، و د لجريدة د "عمل الشعب". لوزاني كان هو لعكس ديال علال لفاسي، و ماكانش كيتفاهم معاه. تدابزو من اللول على شكون أيحكم لحركة لوطنية. لفاسي كان بلدي، قرا ف لقرويين وتيحكم حزب لإستقلال، بينما لوزاني قرا بلفرانساوية، و كان تيكتب بيها وتيدافع على لحرية لفردية و حقوق لإنسان. ف 1960، كان لوزاني وزير د الدولة. من مورا لإنقلاب د 1971، مشاتليه يدو ليمنية و تعلّم يكتب بليسرية. محمد بن الحسن الوزاني صحافي مغربي أدرك سر علاقة الحكم بالشعب - العربي (2016) الوزاني.. المفكر المغربي الذي خنقته المقارنة التاريخية والمرجعية الدينية - نون بوست (2020)


إلينا كون پرينتيس، تولدات ف 1946 ف بوسطون، هيّا زوّاقة (فنانة تشكيلية) ميريكانية. تولدات إلينا ف بوسطون، ماساشوسيتس ف لميريكان. جدها هوكر دوليتل كان قنصل عام ف طانجا من 1930 تال 1939، ؤ مّها دوزات طّفولة ديالها تماك ؤ كانت كاتعتابر راسها طانجاوية. قرات ف رود أيلاند سكول ؤف ديزاين ؤ موراها ف هوپكينز سانتر فور أرتس، قبل ما ترحل ل باريز باش تكمل لكاريير ديالها ف رّسم. ف 1989، ولات موديرة ديال معهد لمفوضية لميريكانية ديال دراسات لمغريبية لي عندو لمقر ديالو ف لمفوضية لميريكانية ف طانجا. ف 28 فبراير 2002 دارت مؤسسة دار خبار بلادنا ف طانجا، لي بدات كا جورنال ب نفس سّمية، ؤ ولات من بعد دار د نّشر كاتطبع ؤ كاتوزّع كتوبا ب بزاف د لّوغات، منهوم دّاريجة، لفرانساوية، سّپنيولية ؤ نّݣليزية. مجوجة إلينا من رّسام لفرانصاوي ݣوسطاڤ دو سطايل. پول بولز "Elena Prentice". galeriedocuments15.com (بنڭليزية). "Entretien avec Elena Prentice" (بلفرانساوية). 2008. "Ms. Elena Prentice". legation.org (بنڭليزية). Myriam Nedjari (2014). "Horizons et intimités". femmesdumaroc.com (بلفرانساوية).


حمد لمرزوقي (بلأمازيغية: ⵃⵎⴷ ⵍⵎⵔⵣⵓⵇⵉ - تولد ف 1947 ف سيدي يحيى بني زروال) كتاتبي مغريبي. لمرزوقي كان عسكري، و كان من الناس لي حضرو لمحاولة د لإنقلاب د 1971 ف الصخيرات. بقا ف لحبس ديال تازمامارت 18 لعام (خرج منّو ف 15 أكتوبر 1991). من مورا ما خرج من لحبس، بدا لمرزوقي تيكتب كتوبا، تيعاود فيها على التجرية ديالو. من لكتوبا ديالو لمعروفين كاين: الزنزانة رقم 10 (2001) محنة الفراغ (2012) النبأ العظيم (2016) عِبر من كتاب "تزممارت الزنزانة رقم 10" - الجزيرة (2018)


دريس لشݣر (25 شتنبر 1954، الرباط - ) هو سياسي مغريبي. هو دابا عضو فلتيحاد لشتيراكي د لقوات الشعبية من 1970. صاوب دريس لشݣر بزاف ديال لجمعيات اللي كاتدافع على حقوق لإنسان. كان من لمناضلين لكبار ديال لحيزب د لتيحاد لشتيراكي د لقوات الشعبية فالسبعينات، فاش كان مسؤول ديال الشبيبة مابين 1975 حتال 1983 ومن بعد الرايس ديال لفرقة النيابية د لحيزب من 1999 حتال 2007. كان دريس لشݣر مابين 2010 و 2012 وزير مكلّف بلعلاقات معا لبرلامان. ف 21 ماي 2017 تعاود تنتاخب أمين عام ديال لتيحاد ليشتيراكي. ماكانش حتى شي مرشّح ضدو فهاد لنتيخابات، وخدا شي 86.85 فلمية ديال لڤوط. Rachid Abbar (09-02-2007). "Portrait : Qui est ce Monsieur Driss Lachgar ?". Aujourd'hui le Maroc. تطّالع عليه ب تاريخ 13 غشت 2012. Check date values in: |date= (معاونة) "Après l'amère defaite : Les contradictions de Driss Lachgar". La Gazette du Maroc. 2007-12-22. تطّالع عليه ب تاريخ 13 غشت 2012. "Driss Lachgar, élu président de la Commission d'enquête sur le CIH". L'Economiste. 2000-07-14. تطّالع عليه ب تاريخ 13 غشت 2012.


هو سلطان للي حكم لمغريب من بعد خوه يزيد بن محمد. حكم مابين 1792 و 1822. تولد فعام 1766 و باه هو السلطان محمد التالت. كان دخل فصداع مع خوتو على السلطة و تبايع ففاس من بعد الموت ديال خوه مولاي يزيد و لكن ما بدا يحكم المغرب كامل حتا لديك 1778 فاش سالالت الحرب ديالو مع خوتو. مولاي سليمان كان متاتر يحال خوه يزيد بالوهابة بسباب هادشي قرر ان يحد من القرصنة و يقطع علاقتو مع الاروبيين. و فالداخل بدا تيضيق على الزوايا و يحد من علاقتهم مع المخزن. توفا عام 1822 و ورتو و لد خوه عبد الرحمان بن هشام.


محند العنصر (22 يونيو 1942، إيموزار مرموشة - ) هو سياسي مغريبي. هو دابا عضو فلحيزب د لحركة الشعبية. ولّا وزير ديال لبوسطة ولمواصلات د السلك وبلا السلك مابين 1981 و1992، وبقا مدير ديال لبيرو لوطني د لبوسطة ولمواصلات د السلك وبلا السلك من 1984 حتال 1992. ف 1986 ولّا محند لعنصر أمين عام ديال لحيزب د لحركة الشعبية. ف 1993 ولا نايب برلاماني على إقليم بولمان. تعاود لنتيخاب ديالو أمين عام د لحركة ف 1994 وتعاود تصوّت عليه برلاماني ف 1997. فنفس لعام ولّا رايس ديال جيهة فاس بولمان. ف 2001 تعاود تصوت عليه أمين عام د لحركة الشعبية وعاوتاني تنتاخب برلاماني على بولمان. ف 2002 عينو لملك محمد السادس وزير دلفلاحة ووزير د لحوكومة ديال عباس لفاسي. "Mohand Laenser, secrétaire général du mouvement populaire "Il faut limiter l'émiettement de la scène politique"". مأرشيڤي من لأصل ف 2 نونبر 2011. تطّالع عليه ب تاريخ 25 نونبر 2011. "Moroccan Parliament needs rising talent". Magharebia. تطّالع عليه ب تاريخ 25 نونبر 2011. "Législatives 2011: Trois scénarios pour une victoire". L'économiste. تطّالع عليه ب تاريخ 25 نونبر 2011.


دريس لمرابط (26 يناير 1967، طنجة - ) كان كوايري مغريبي لعب فالصونطر ودابا هو مدرّيب ديال اتحاد طنجة. لفرقة ديال صلالة: لبوطولة دعومان (2009-2010) لفرقة دالعروبة: كأس السوبر لعماني (2011) اتحاد طنجة: بوطولا 1 (2017-2018) أحسن مدرّيب فبوطولا 1: بوطولا 1 (2017-2018) "Driss Mrabet, nouvel entraîneur de l'IRT pour trois saisons" [Driss Mrabet, new IRT coach for three seasons]. mapsport.ma. 6 November 2020.


زين الدين يزيد زيدان (بالفرانساوية: Zinedine Yazid Zidane، بلأمازيغية: ⵣⵉⵏ ⴷⴷⵉⵏ ⵣⵉⴷⴰⵏ)، ولمعروف ب "زيزو" (تولد ف 23 يونيو 1972 ف مارسيي) لعّاب فرانساوي قديم (كان تيلعب وسط هجومي)، و مدرّب د لكورة، تيدرّب دابا لفرقة د ريال مدريد. زيدان محسوب من أحسن لكوايرية اللي دازو ف التاريخ ديال فرانسا، ربح لجائزة ديال أحسن لعّاب ديال لفيفا تلاتة د لمرّات (1998، 2000 و 2003)، و ربح لكرة الدهبية مرّة وحدا ف 1998. زيدان ربح بزّاف د لبطولات منها اللي مع فرانسا (كاس لعالم 1998 - ماركا جوج بيوتا ف لفينال، و ليورو 2000)، و اللي مع لفراقي اللي لعب فيهم: كاس أنطرطوطو (مع بوردو و جيڤونتيس)، السيري آ (مع جيڤونتيس)، الليݣا (مع ريال مدريد)، و تشومبيونس ليݣ (مع ريال مدريد). من مورا ما عتازل اللعب، ولاّ زيدان مدرّب و بدا التدريب د ريال مدريد ف 2016. نيشان مورا ما درّب الريال ربح معاهم تشومپيونس ليݣ تلاتة د لمرّات متابعين، و كانت هي أوّل فرقة اللي دات هاد لإنجاز ف التاريخ.


خديجة رياضي (تزادت عام 1960) ناشطة و حقوقية مغريبية خداما علا حقوق د لإنسان من عام 1983. تاتخدم حتا علا حقوق لمرا. كبرات ف عائلة أمازيغية ف الدائرة ديال إغرم ف النواحي ديال تارودانت و تما في خدات لباك عام 1978. دخلات تقرا ف لمعهد لوطني د لإحصاء ولإقتصاد التطبيقي عام 1983 و خدمات مهندسة ف لمديرية د الضرائب اللي تابعا للوزارة د لمالية. خديجة مزوجا و عندها جوج دراري. تاتنسق مابين شي 22 جمعية ف لمغريب. كانت هي الرئسية ديال لجمعية لمغريبية د حقوق لإنسان مابين أبريل 2007 و ماي 2013. ف 10 دجنبر 2013، خدات جائزة ديال لأمم لمتحدة ديال حقوق لإنسان. سعيدة المنبهي كريستين دوغ عيشة بلعربي "الحقوقيون المغاربة يحتفلون بفوز الناشطة خديجة رياضي بجائزة الأمم المتحدة لحقوق الانسان". alquds.co.uk (بلعربية). 8 دجنبر 2013.


ابتسام تسكت (3 أكتوبر 1992، فاس - ) هي مغنية وكتّابة دلأغاني مغريبية اللي تشهارات حيتاش شاركات فلموسم التاني ديال "عرب آيدول" ولموسم لعاشر ديال "صطار أكاديمي لعربي". أول أغنية ديالها هي "ندير مابغيت" اللي خرجاتها فشتنبر 2014. نافسات إبتسام تسكت فلموسم لعاشر ديال "صطار أكاديمي" اللي ربحات فيه اللقب ديال "ميس سطار أكاديمي". ترشحات ابتسام جوج مرّات للإقصاء، لمرّة اللولة تعتقات بالتصويت دالناس، واللي حقق داك النهار أكبر نيسبة فالتاريخ دلبرناماج. فلمرة التانية تقصات مقابيل لمنافسة التونسية غادة الجرايدي، وخسرات ابتسام التصويت. هادشي خلّا الناس تشك باللي لبرنامج لعب بالنتائيج. ندير مابغيت (2014) مغربية وافتخر (2015) أنت يا (ديو مع عبد السلام الزايد) (2015) ولي ليا "Coming Home" معا Two Tone (2015) مافي من حبيبي (2016) منك ولا مني (2016) بغاني بعيوبي (2017) "ft alex mica" الظالم (2018) عاشر جرح (2018) قلبي تلف (2019) Arab Idol - تجارب الاداء - إبتسام تسكت. YouTube.com (2013-03-22). Retrieved on 2017-09-25.


زين لعابدين بنعلي، تولد ف 3 شتنبر 1936 ف حمام سوسة ؤ مات ف 19 شتنبر 2019 ف جدة، اللي كان كيتسمّا تا "الزين" ولا "بن علي"، كان عسكري و سياسي تونسي. كان هو تاني رئيس ديال تونس من مورا لإستقلال ديالها (من 1987 ل 2011). خذا بنعلي لحكيم ديال تونس من مورا ما دار نقيلاب على الرئيس اللي قبل منو لحبيب بورݣيبة، و قال باللي "ولا تيخرّف و ما بقاش قاد يحكم". نهار 14 يناير 2011، هرب بنعلي من تونس من مورا بزاف د لمظاهرات اللي كانو ضدو، و مشا ل السعودية اللي بقا فيها تا مات. لمظاهرات ضد بنعلي كانو هوما لبدية د الربيع الديموقراطي ف لمنطقة د شمال إفريقيا و الشرق لأوسط، و بدّلو لوضعية السياسية د بزاف د لبلدان. ف لوقت د لحكيم ديالو، كان بنعلي ماشي ديموقراطي و قمع بزاف د الناس و لحريات. ف 2012 حكمات عليه محكمة ف تونس ب لمؤبد غيابيا على داكشي لي دار، و ف أبريل 2013 حكمات عليه محكمة عسكرية ب مؤبد آخر على لقمع لي دار ف لمظاهرات ف لمدينة د صفاقس.


لمسيد ؤلا لكُتّاب لقرآني (ب لأمازيغية ⵜⵉⵎⵣⴳⵉⴷⴰ تيمزݣيدة) هوّا نوع ديال لمدارس لأولية ف لبلدان لإسلامية لي، سيرتو ف لقديم، كانو دّراري صّغار كيبداو تّعليم ديالهوم فيها، ؤ كيتعلّمو لقراية ؤ لكتابة ؤ حفيض لقرآن، علا يد فقيه. لمسيد كيكون عادتن مولحاق ديال جامع. دابا كايتّعتابر مدراسة تقليدية لي كاتلعب نفس دّور ديال رّوض. لمسايد ف لمغريب لعبو أدوار تاريخية، بحال ف لفترة د لستيعمار لفرانساوي د لمغريب، حيت كانو كيتصاغو فيهوم لخوطاط ديال لموقاومين ؤ لفيدائيين لمغاربا. "المسيد المغربي.. أدوار متنوعة" (بلعربية). 10 شتنبر 2020.


لأزيرية ؤلا لأزيربيدجانية هيّا لوغة تركيكية ف لفرع لؤرݣيزي. هاد لّوغة فيها جوج لهجات رائيسية: لّهجة لأزيرية شّمالية لي مهضورة ف جمهورية أزيربيدجان ؤ لّهجة لأزيرية لجانوبية لي مهضورة ف إيران. وخا هاد جّوج لهجات كيتفاهمو بيناتهوم تقريباً بلا ماشاكيل، كاينين بيناتهوم ختيلافات فونيتيكية ؤ موعجامية ؤ تركيبية. لأزيرية تفرّعات علا خواتاتها ف لقرن خمسطاش ؤ كانت كاتّكتب ب لحروف د لعربية حتال 1939، فاش تبدّل لحرف ل لحروف سّيريكيلية. ف 1992 مور ماطاح ليتيحاد سّوڤياتي، ولات لأزيرية كاتّكتب ب لحروف لّاتينية. "Britannica, Azerbaijan, Language" (بنڭليزية).


لجمهورية لإسلامية د إيران ولاً إيران (بلفارسية: جمهورى اسلامى ايران) هي دولة فلجنوب لغربي ديال آسيا. هي تاني أكبر بلاد من ناحية السكان فالشرق لأوسط من مورا مصر، وتيسكنو فيها 83 مليون واحد. إيران تاني أكبر بلاد تا من ناحية لمساحة فالشرق لأوسط، من مورا السعودية. لمساحة ديالها هي 1.648.195 كم². تيحدوها من الشمال أرمينيا و أزيربيدجيان و توركمانيستان و بحر قزوين، من الشرق أفغانستان و پاكيستان، من لغرب لعراق و تركيا، ومن لجنوب لبحر د لخليج. العاصمة ديال إيران هي طهران. اللغة الرسمية فيها هي لفارسية و الدين الرسمي هو لإسلام. لفلوس اللي تاتخدًم ف إيران هي الريال لإيراني. إيران عندها تاريخ قديم ودازو منها بزاف د لحضارات اللي أتروا عليها. بزاف ديال لعلماء ولفلاسفة والشعراء اللي أتروا فالتقافة ولحضارة لإسلامية كانو من إيران. ف 1501، الدولة الصفوية غادي تحكم إيران وتفرض فيها لمدهب الشيعي، اللي غادي يولي هو أهم مذهب فلبلاد. ف 1979، غادي تنوض فلبلاد ثورة ضد الشاه ديالها اللي غادي يهرب، ويخلي لحكم لواحد السيد سميتو لخميني. هاد الثورة تسمات التورة لإسلامية. وهي اللي حدًدات النظام اللي باقي تيحكم إيران تال دابا.


جينيراتور د ضو ؤلا لمولد (ب لونݣلي : Electric generator)، هي واحد لماكينة كاتحول طاقة د لحركة لطاقة د ضو فمجال مغناطيسي، اول جينيراتور اليكترو-مغنطيسي هو لقرص د فراداي لي ختارعو لعاليم نݣليزي مايكل فراداي ف1831، لجينيراتور هو غير طوربين كيتحرك بشي طاقة ميكانيكية لي ممكن تجي من بزاف د لمصادر بحال لفاخر لحجري، لما د شتا، سدود، ريح، ضغط د لهوا، ؤلا أي طاقة ميكانيكية كيفما كانت. لجينيراتور لي كيحول طاقة دضو لطاقة دلحركة كيتسمى موطور د ضو، لجينيراتور ؤ لموطور كيتشابهو بزاف، كاين بزاف د لجينيراتورات يقدرو يرجعو موطورات إلا عطيناهم طاقة د ضو.


زّنك ؤلا زنݣ (ب نّݣليزية Zinc) هوّا عنصر كيماوي أساسي، الرمز ديالو هوّا Zn ؤ نّمرة دّرية ديالو 30 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 12. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من قبل التاريخ. لكتلة دّرية: 65,38 ݣرام/مول. لحالات د لأكسدة: 2 لكهروسلبية: 1.65 ف سلوم د پاولينݣ لكتافة: 7.14 شعاع دري: 1.53 أنݣستروم. لمعلومات لكاملة ديال لعناصر د لجدول الدوري


جّاپونية (日本語 ، نيهونݣو | نيهون 日本 = جّاپون، ݣو 語 = لوغة) واحد لّوغة شرق أسياوية معزولة كايهضرو بيها شي 128 مليون، أغلبهوم ف جّاپون، لّي تمّا هي لّوغة د لبلاد، ؤ كتر من 1.5 مليون زماݣري جاپوني ؤ ولادهوم ؤ حفادهوم لي عايشين ف بلدان خرين، سيرتو ف أمريكا شّمالية ؤ لجنوبية. جّاپونية كاتّكتب من ليسر ل ليمن ولّا من لفوق لتحت. مامعروفش بزّاف فوقاش أوّل مرة بانت ف جاپّون. لوتائيق شّينوية من لقرن تّالت مسجّلة شي كليمات ب جّاپونية، ولاكين نّصوص د بصّح ما بانو حتا لقرن تّامن ف لوقيتة د هييان (794 – 1185)، شّينوية عندها تأتير كبير علا لكلمات ؤ لفونولوجيا ديال جّاپونية لقديمة. جّاپونية لوسطانية لمعطّلة (1185 – 1600) مبدّلة واحد شّوية ؤ قرب ل ديال دابا، ؤ فيها بداو يبانو لكلمات لّي موخودين من لّغات د ؤروپا. لّهجة سطوندار تبدّلات من لّهجة د كانساي ل لّهجة د إيدو (فين كاينة طوكيو دابا) ف لوقيتة د جّاپونية لموديرن ديال بكري (لبدية د لقرن 17 – لوسط د لقرن 19). من بعد ما تحيّد لعَزل لّي كانت دايراه جّاپون ل راسها ف 1853، ل كلمات لّي موخودين من لّغات د ؤروپا تزادو بزاف، بحال لكلمات لّي لأصل ديالهوم هو لونݣلي متلا.


ليطريوم (ب نّݣليزية :Yttrium) هوّا عنصر كيماوي أساسي، الرمز ديالو هوّا Y ؤ نّمرة دّرية ديالو 39 ف طّابلو دّوري، هاد لعنصر مرتب ف السطر (الدورة) 5و لعمود (لمجموعة) 3. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1794. لكتلة دّرية: 88,906 ݣرام/مول. لحالات د لأكسدة: 3 لكهروسلبية: 1.22 ف سلوم د پاولينݣ لكتافة: 4.5 شعاع دري: 2.27 أنݣستروم. لمعلومات لكاملة ديال لعناصر د لجدول الدوري


لآكتينيوم (ب نّݣليزية :Actinium) هوّا عنصر كيماوي أساسي، الرمز ديالو هوّا Ac ؤ نّمرة دّرية ديالو 89 ف طّابلو دّوري، هاد لعنصر مرتب ف السطر (الدورة) 9و لعمود (لمجموعة) 3. هاد لعنصر داخل ف لݣروپ ديال لأكتينيدات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1899. لكتلة دّرية: (227) ݣرام/مول. لحالات د لأكسدة: 3 لكهروسلبية: 1.1 ف سلوم د پاولينݣ لكتافة: 10.07 شعاع دري: - أنݣستروم. لمعلومات لكاملة ديال لعناصر د لجدول الدوري


طيليكوم پاري (بلفرانساوية: Télécom Paris)، ولاّ لمدراسة د لإتصالات د باريز هي مدراسة فرانساوية د لمهندسين تأسسات ف 1878، وكانت سميتها لمدراسة لعليا د الطلݣراف. هي أقدم مدراسة د لإتصالات ف فرانسا، و مكلاسيا ما بين أحسن لمدارس د لبلاد. ف 2019، رحلات لمدراسة من لوسط د باريز للمنطقة د ساكلي، من بعد ماتحافات مع لمعهد پوليطيكنيك د باريز، اللي داخلا فيه تا پوليطيكنيك.


لپلازما هو الدم اللي ناقصا منو لكراوي ديال الدم، سوا الحمرا سوا لبيضا و لپلاكيطات. يعني ملخر هو لمكون السايل ديال الدم. لقدر ديالو كايشكل تقريبا النص دلقدر ديال الدم (55%) يعني جوايه ديك 3 ليترو، بينما لكراوي لحمرين كايشكلو 44% ولبيضين ولپلاكيطات 1%. اللون ديال لبلازما مايل للصفر، ونقدرو نضبرو عليه بواحد التيكنيكة بيولوجية سميتها الصفنطريݣ (بنݣليزية و بلفرانساوية: Centrifugation). لپلازما هيا عبارة على خيلوطة كاتكوّن سيرتو من لما 93% اللي كايتعتابر فيها هو الدوّاب و مواد خرين مدوبين فيه (لپروتينات، الدهنيات، لݣاز و لملاحي لمعدنية). باش يتعرفو لمكونات دلپلازما ويتحسبو سوا كميا (الضوزاج) أولّأ فلجودة كاتدار طريقة كاتسما ب ليليكتروفوريز (بلفرانساوية: élèctrophorése). لپروتينات كايشكلو لپارتية لقاصحة ديال لپلازما. اللي حاضر فيها بزاف هو لالپيمين، واللي غير بوحدو كايشكل تقريبا 60% ديال لپروتينات دلپلازما، ومن غيرها كاينين پروتينات خرين دلمناعة بحال لكونطركسدات (لپروتينات ديال لمرحلة لمجهدة تاع لحرقة)، لپروتينات النقالة... كاينين عناصر خرين موهيمين بحال السكار (لݣليكوز)، لبيكاربونات (-HCO3)، ثاني اكسيد لكاربون (CO2) اللي نوبتهوم موهيمة فالتاقادة لحمضية-لقاعدية ديال الدم، لكوفاكتورات ديال تختر الدم، لڤيتامينات و لهرمونات اللي كايدوبو فلما و الزبالة ديال الجسم (بحال لبولة، لحمض لبولي و لبيليݣوبين) و زيد وزيد.


لحالة د لأكسدة ؤلا نمرة د لأكسدة هيّا لحالة لّي كاتكون فيها درة ملي كاتفقد ؤلا كاتكتاسب إليكطرون ؤلا كتر. متلا نمرة د لأكسدة 1 كادّل علا أن دّرة فقدات إليكطرون، بينما 1- كادّل علا أن دّرة كتاسبات إليكطرون. نمرة د لأكسدة 0 هيّا لحالة فاش كاتكون دّرة ملي ماكاتفقد ما كاتكتاسب إليكطرون. "Oxidation States" (بنڭليزية).


ميات جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 12101 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 52,1% نسبة سّكان لّي قاريين فوق تّانوي (تانوي و جامعة): 2,1% نسبة نّاس نّشيطين (لّي يقدرو يخدمو): 52,6% نسبة لبطالة (نّاس لّي ما خدامينش و تايقلبو على خدمة): 4,6% نسبة نّاس اللي خدامين ف دّولة (ولا لعاطلين اللي سبق ليهوم خدمو): 1,3% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):34,7% RGPH 2014 - Site HCP


لكوزينة لمغريبية هيّا لمجموع ديال لأكلات، لمشروبات ؤ لعادات ؤ طّرقان د طّياب لي كاينين دابا ف لمغريب، ؤلا ف لمناطق لي تاريخيا كانت تابعة ل لمغريب ف لقرون لي دازو، ؤ باقي تّأتير ديالها باين تال ليوم. لكوزينة لمغريبية عندها تاريخ طويل، نقدرو نݣولو بلي جاي من لعصور ديال لقبلتاريخ ؤ لبدايات ديال تّقافة لأمازيغية، ولاكين أقدم طّراسات ديالو لي موتّقة كيرجعو ل لقرن سّابع ق.م علا أقصى تقدير، ف لكتابات ديال لمؤرخين ليونانيين، ؤ ماكاتبدا تّشكّل بشكل لي واضح كيما كانعرفوها دابا، حتال ل لقرون لوسطانية. من بين أهم لمؤترات لي كوّنات لعناصر ديال لكوزينة لمغريبية، كاينين مؤترات محلية أمازيغية، مشرقية، أندلوسية، ؤ ميديطيرانية. ؤكان عندها تأتير علا كوزينات خرين، سيرتو ف ؤروپا، بحال لكوزينة سّپنيولية، لفرانساوية ؤ طّاليانية، بحال طّاريقة ديال لمصاوبة د لورقة ف بسطيلة، لي ساهمات ف تطور لحلوى د ميلفاي. "Best Moroccan برنامج "مسار" يكرم المطبخ المغربي بحضور أمهر الطباخين...الحلقة كاملة" (بلعربية ودارجة). 21 يناير 2019.


تامشاشاط جماعة ترابية قروية كاينة ف إقليم/عمالة لحاجب، جهة فاس مكناس، ساكنين فيها 3836 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 56,8% نسبة سّكان لّي قاريين فوق تّانوي (تانوي و جامعة): 2,1% نسبة نّاس نّشيطين (لّي يقدرو يخدمو): 58,9% نسبة لبطالة (نّاس لّي ما خدامينش و تايقلبو على خدمة): 3,8% نسبة نّاس اللي خدامين ف دّولة (ولا لعاطلين اللي سبق ليهوم خدمو): 1,2% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):26,2% RGPH 2014 - Site HCP


فوريسط ݣامپ (ب لونݣلي Forrest Gump) هو واحد لفيلم ميريكاني د دراما، الرومنسية ؤ لكوميديا تنتج فعام 1994 لقيصة دلفيلم تخذات من واحد الروايةٍ لي عندا نفس السمية ؤلي لكاتب ديالها  ونستون جروم فعام 1986. لفيلم دار الإخراج ديالو روبرت زيميكس ولعب  لبطولة ديالو  توم هانكس، ؤروبين رايت، ؤغاري سينيز ؤسالي فيلد. فوريسط ݣامپ هو واحد راجل درويش مدمدم مكلخ بزاف ولكن نية واحدة مسكين.فورست دوز الطفولة ديالو مع صاحبتو الوحيدة جيني ؤلي كانت كتشوفو ؤكتعتابرو كصديق بحالها بحالو  ماشي شي واحد عندو إعاقة فعقلو ؤكتحكرو كما كيحكروه كاع الدراري دلحومة ديالهوم  . فصغرو  لوليدة ديالو علماتو شحال من حاجة على لحياة ؤلمعيشة ؤغتخليه هو يختار لحياة لي بغى إعشها. ملي كبر فورست ؤولى شاب غيدخل للعسكر ؤيمشي  للفيتنام ، ؤتم غيتلقى بصحاب جداد دان ؤبوبا،ؤغيربح بزاف دلميدليات ، ؤغيأسس شريكة كبيرة ديال الصيد ، ؤأنسبيري بزاف ناس غير بالجرى، ؤينشر الإبتسامة بين الناس، ؤيتصدق على الناس ؤيتلقى مع رايس دميريكان شحال من خطرا . كاع هادشي دارو ؤشحال من حاجة أخرى ، ولكن لحاجة الوحيدة لي برزطاطو فدماغو ؤلي عمرو ينساها هو صاحبتو جيني لي كانت عزيزة عليه بزاف ؤلي عمرو ينساهاؤلي مكتبغيهش كما كيبغيها هو ، ؤلي خرجات على حياتها بالسهير ؤالصحاب الخايبين.


أرمينيا ولاً لجمهورية د أرمينيا (بلأرمينية: Հայաստանի Հանրապետություն) هي واحد لبلاد فالجبال د لقوقاز جات مابين لغرب د آسيا والشرق د أوروپا. تاتحدًها من لغرب تركيا, من الشمال جورجيا, أزيربيدجان فالشرق وفلجنوب إيران. أرمينيا هي أول دولة فلعالم اللي ولاًت مسيحية, فاللول د لقرن الرابع. فلقرن 20, كانت أرمينيا جمهورية من لجمهوريات ديال ليتيحاد السوڤياتي تاتفكًك ف 1991 ورجعات جمهورية مستقلة فيها الديموقراطية والتعدد د لأحزاب. تيسكنو فأرمينيا تقريبا 3 د لمليون د الناس, العاصمة ديالها هي ييريڤان, و لعملة ديالها هي الدرام. أرمينيا هي عضو فبزاف د لمنظمات بحال لأمم لمتحدة ومجلس أوروپا ومنظمة التجارة لعالمية وحتا لمنظمة لعالمية د لفرونكوفونية. ف 2018 وقعات ثورة فأرمينيا ضد رئيس لوزارا لقديم سيرج ساركاسيان, اللي فاللخر ستاقل من لمنصب ديالو, ولاً رئيس لمعارضة نيكول پًاشينيان هو رئيس لحكومة وباقي فهاد لمنصب تال دابا.


صكليط د بنادم (لأغريقية:σκελετός) (لونكلي:human skeleton) هو بزاف د لعضام مربوطين ب لمفاصيل، مختالفة فشكل ؤ لقد ؤ لعدد علا حساب كل إنسان، عند لجنين 270 عظمة كتولي 206 مني كيتولد مورا ماكيتلاصقو لعضام صغيرة بينتها.


لّيزبيانة هي لمرا لمتلية، يعني لمرا لي عندها ميول جنسية ل عيالات، وماشي ل رجال. كلمة ليزبيانة أصلها من ليونانية (Λέσβος) كتنطق ليصبوص، لي هي واحد لجزيرة ف ليونان. واحد شاعرة يونانية سميتها صافو كانت ساكنة ف ديك لجزيرة، وكانت كاتكتب شعر رومنسي لي لأغلبية ديالو كان موجه ل عيالات، ف من هنا جات هاد سمية ديال ليزبيانة. ليزبيانات كانو داخلين ف لحركة ديال ل فيمينيزم مني يالاه بدات. لفيمينيزم هي مجموعة من لحركات سياسية و لإجتماعية لي كدافع على لحقوق ديال لعيالات. ولكن وقع واحد صراع بين لفيمينيست لي هوما ليزبيانات ولفيمينيست لي هوما مغايرات (بدلو سّيكس ديالهوم) ف ستينات وسبعينات. لفيمينيست لي مغايرات قالو بلي ليزبيانات ماكانش قابلهم ل مجتمع، و ب تالي لوجود ديالهم داخل لفيمينيزم غايضر ب هاد لحركة. هاد صراع ليوم مابقاش كيما لول حيتاش لمجتمع بدا كايتقبل مجتمع لميم كاملو. بزاف ديال لكوپلات لي ليزبيانات كايبغيو يكونو عندهم ولاد ديالهم باش يربيوهم. هاد لكوپلات بعض لمرات كايديرو تبني. ولكن ف بعض لبلايص ف لعالم ما مسموحش فيها ل مجتمع لميم يدير تبني. بعض لكوپلات تايكونو عندهم ولاد بيولوجيين. كايتبرع واحد راجل ب لماني ديالو، و كايديرو تخصيب صيناعي.


بني أحمد إيموݣزان جماعة ترابية قروية كاينة ف إقليم الحسيمة، جهة طنجة تطوان الحسيمة، ساكنين فيها 9086 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 47,6% نسبة سّكان لّي قاريين فوق تّانوي (تانوي و جامعة): 1,8% نسبة نّاس نّشيطين (لّي يقدرو يخدمو): 49,7% نسبة لبطالة (نّاس لّي ما خدامينش و تايقلبو على خدمة): 12,7% نسبة نّاس اللي خدامين ف دّولة (ولا لعاطلين اللي سبق ليهوم خدمو): 1,6% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):2,5% RGPH 2014 - Site HCP


واد زم جماعة ترابية حضرية كاينة ف إقليم/عمالة خريبݣة، جهة بني ملال خنيفرة، ساكنين فيها 95243 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 28,7% نسبة سّكان لّي قاريين فوق تّانوي (تانوي و جامعة): 19,6% نسبة نّاس نّشيطين (لّي يقدرو يخدمو): 42,9% نسبة لبطالة (نّاس لّي ما خدامينش و تايقلبو على خدمة): 27,6% نسبة نّاس اللي خدامين ف دّولة : 14,8% نسبة نّاس اللي خدامين في لقطاع لخاص:36,7% RGPH 2014 - Site HCP


لكونفيديرالية د لكورة لإفريقية (بالنݣليزية: Confederation of African Football، بلعربية: الاتحاد الإفريقي لكرة القدم، بلفرانساوية:Confédération Africaine de Football) أولّا CAF هي وحدة من بين ستة ديال لمنضامات اللي داخلين تحت الرياسة د لفيفا ف إفريقيا. هاد لكونفيديرالية داخل فيها 54 دولة واللي كولهوم فلقارة د إفريقيا من غير مصر اللي كاين طرف منها ف آسيا. تأسسات هاد لكونفيديرالية نهار 8 فبراير 1957 ف لوطيل لكبير ديال لخرطوم، السودان. ليوما لمقر ديالها كاين فلعاصيمة ديال مصر، وكايترأسو لإفريقي لجانوبي پاتريس موتسيپي، واللي تنتاخب نهار 12 مارس 2021. الدول اللي أسسات هاد لكونفيديرالية هي مصر، السودان، إتيوپيا وجنوب إفريقيا. ^ – تّرا عليه من لكاف ومن كاس لأمم اللولة ف 1957 بسباب لأپارتايد. ^ – عضو ديال UNAF من 2005 حتال 2009 ومن 2011 لدابا. نساحب من UNAF ف 19 نونبر 2009، ولاكين عاود رجع ف2011. ^ – أعضاء منضمّين، ولاكين ماكاينينش ف لفيفا. كان عند زنجبار عضوية لربع شهور ف 2017، ولاكين لوضع ديالها تغيّر من مورا ماعتارفات لكاف باللي لعضوية ديالها كانت غلط. Alegi, Peter (2010). African Soccerscapes. Ohio University Press. ص. 65. ردمك 978-0-89680-278-0. Dunmore, Tom (2011).


لونزيم لمبديلة للونجيطونسين اولا لونزيم لمحويلة(ب نݣليزية angiotensin-converting enzyme). هادي واحد لپيپتيداز ( اونزيم كاتفرع لپروتينات)اللي كاتشكل عنصر موهيم ف سيستيم الرينين-انجيوطونسين-ألدوستيرون(RAAS) و اللي كاتزرّب التحويل ديال لونجيوطونسين-1 للونجيوطونسين-2 مُزير صحيح دلعروق ، ولايني كاتهرس لبراديكينين -موسع صحيح دلعروق- لشي پروتيدات ماخداماش. يعني، هاد لونزيم هيا أونزيم مزيرة للعروق ؤ مطلعة للطانسيو بلمعقول. رد لبال: هاد لونزيم عندها بزاف دسميات تقريبا 15 لسمية بحال لكينيناز 2،پيپتيداز P وزيد وزيد... لجين ديالها "ACE" كايكودي لجوج دل "إيزونزيمات"،إيزونزيم جسدي كايتبان سيرتو فلخلايا دالنسيج الرياوي، لخلايا دلعروق.. و إزونزيم توالدي كايتبان فلحيوانات لمانوية. هاد لونزيم هيا عبارة على ميطالوپروتيناز اللي لكوفاكتور ديالها ميطالي هوا ليون ديال الزنك .


أولمبيك آسفي هي فرقة مغريبية من مدينة آسفي كاتقصر فـ بوطولا 1. كنيتها لقيرش لمسفيوي وتأسسات فـ1921. كتلعب فالتيران ديال لمسيرة اللي كيهز 15 ألف مشجع. الرئيس ديال لفرقة هو أنور دبيرة التلمساني ولمدريب هو هشام الدميعي. دات هاد الفرقة لبوطولا لوطنية لحتيرافية التانية واحد المرة. لكوايرية ديال لفرقة فلموسم 2019-2020: = عميد لكوايرية ديال لفرقة من موقع كووورة


ؤروپا (ولّا يوروپا) هي واحد لقارة ملاصقة مع أسيا من جوج جيهات: جبال ديال لأورال ف روسيا، ومضيق لبوسفور ف تركيا. ؤروپا ضاير بيها لما من تلتجوايه. ف لغرب لمحيط لأطلسي، من شمال لمحيط لقطبي شمالي، ومن لجنوب لبحر لبيض لمتوسط. كاينين فلقليلة 43 دولة فؤروپا، بزاف منهوم داخلين ف ليتيحاد لأوروبي. التيساع ديال ؤروپا فيه 10,180,000 كيلوميطر كاري، لي هي 2% ديال التيساع دلارض، و 6.8% ايلا ماحسبناش لبحورا. ف 2017، ناس لي عايشين ف ؤروپا وصل لعداد ديالهوم ل 510 مليون. ؤروپا تسمات على واحد لميرة ف لميطولوجيا ليونانية سميتها يوروپا. لخبّيرة كاتقول بلي زيوس خطف يوروپا و داها لݣزيرة سميتها كريت، وتما ولات لواليدة ديال لملك مينوس. كلمة يوروپا تخدّمات من بعد باش توصف ليونان، ومنبعد ؤروپا كاملة. لجو فؤروپا تايكون بارد فوقت شتا ومعتادل فشياطة دلوقيتات د لعام.


بوطولا 1 د2010-2011 هي لبوطولا رقم 55 فالدوري ديال بوطولا 1. الوداد البيضاوي هي اللي ربحات النوسخة اللي فاتت، واللي هي موسم 2009-2010. شباب الريف الحسيمي وشباب قصبة تادلة دخلو لهاد لبوطولة من مورا ما كانو كايقصرو فبوطولا 2. هاد لعام دّات الرجاء البيضاوي لبوطولا. هاد لفرقة تكلاصات اللولة فالترتيب لعام ب60 نقطة. بلمقابيل هبطات الكوكب المراكشي وشباب قصبة تادلة لبوطولا 2 وشاركو فيها فلموسم دكورة اللي تبع هادا. بدات هاد لبوطولا ف21 غشت 2010. فهاد النوسخة تلعب 240 ماتش، وتماركا فيهوم 413 ݣول. سالات هاد لبوطولة فنهار 28 ماي 2011. لمصدر: Soccerway.com تحدّت لميتشان اللي تلعبات فـ 25 ماي 2011. لمصدر: Soccerway.com لقواعيد ديال التصنيف: 1) النقاط، 2) فرق لأهداف، 3) عدد لأهداف اللي تماركاو. (C) بطل; (R) هبط. النادي المكناسي حتا هو تأهل لكاس لكونفيديرالية حيتاش شارك فلفينال ديال كاس لعرش د2011. بوطولا 1 بوطولا 2 بوطولا 1 (2009-2010) لهيكلة لهرمية د لبوطولات ديال كورة ف لمغريب


بوطولا 1 د2012-2013 هي لبوطولا رقم 57 فالدوري ديال بوطولا 1. ويمكن تعتابر أيضا لبوطولا رقم 2 فالترتيب الجديد ديال لهيكلة لهرمية دلبوطولات ديال كورة فلمغريب. المغرب التطواني هي اللي ربحات النوسخة اللي فاتت، واللي هي موسم 2011-2012. رجاء بني ملال ونهضة بركان دخلو لهاد لبوطولة من مورا ما كانو كايقصرو فبوطولا 2. هاد لعام دّات الرجاء البيضاوي لبوطولا. هاد لفرقة تكلاصات اللولة فالترتيب لعام ب66 نقطة. بلمقابيل هبطات النادي المكناسي ورجاء بني ملال لبوطولا 2 وشاركو فيها فلموسم دكورة اللي تبع هادا. بدات هاد لبوطولا ف14 شتنبر 2012. فهاد النوسخة تلعب 240 ماتش، وتماركا فيهوم 495 ݣول. سالات هاد لبوطولة فنهار 2 يونيو 2013. هاد لبوطولا طراو فيها بزاف ديال لحوايج: فاللول تعيّن رشيد الطاوسي مدرّيب للمنتخاب ديال لمغريب واخّا كان كايدرّب الجيش الملكي، هادشّي نهار 22 شتنبر 2012. من موراها فنهار 21 أكتوبر مات لكوايري ديال حسنية أكادير جواد أقدار وعمرو 28 عام بسكتة قلبية من مورا لماتش دلفرقة ديالو معا النادي القنيطري. وفنهار 11 أبريل 2013 ناض الشّغاب فمدينة كازا من مورا لماطش ديال الراجا ولجيش وتشدّو 193 دالناس. تحدّت لميتشان اللي تلعبات فـ 2 يونيو 2013. لمصدر: [1] لقواعيد ديال التصنيف: 1) النقاط، 2) فرق لأهداف، 3) عدد لأهداف اللي تماركاو..


بوطولا 1 د2016-2017 هي لبوطولا رقم 61 فالدوري ديال بوطولا 1. ويمكن تعتابر أيضا لبوطولا رقم 6 فالترتيب الجديد ديال لهيكلة لهرمية دلبوطولات ديال كورة فلمغريب. الجيش الملكي هي اللي ربحات النوسخة اللي فاتت، واللي هي موسم 2015-2016. شباب أطلس خنيفرة وشباب قصبة تادلة دخلو لهاد لبوطولة من مورا ما كانو كايقصرو فبوطولا 2. هاد لعام دّات الوداد البيضاوي لبوطولا. هاد لفرقة تكلاصات اللولة فالترتيب لعام ب66 نقطة. بلمقابيل هبطات النادي القنيطري وشباب قصبة تادلة لبوطولا 2 وشاركو فيها فلموسم دكورة اللي تبع هادا. بدات هاد لبوطولا ف27 غشت 2016. فهاد النوسخة تلعب 240 ماتش، وتماركا فيهوم 534 ݣول. سالات هاد لبوطولة فنهار 28 ماي 2017. لهدّافين ديال هاد لبوطولة هوما ويليام جيبور ديال الوداد البيضاوي اللي سجل 19 هدف وعاد موراه سي محمد الفقيه ديال الكوكب المراكشي وجلال الداودي ديال حسنية أكادير اللي ماركاو 14 ݣول لكولّا واحد فيهوم، وعاد باش وليد أزارو ديال الدفاع الحسني الجديدي اللي سجّل 12 ݣول. 1. ^ فالضهر ديال التيشورت. 2. ^ فلكمام. 3. ^ فالشورط. اتصالات لمغريب هي صپونسور ديال لفراقي دلبوطولا كاملين. لحوايج ديال لحكّام كاتصاوبهوم أديداس. تحدّت لميتشان اللي تلعبات فـ 13 يونيو 2017.


بوطولا 1 د2017-2018 هي لبوطولا رقم 62 فالدوري ديال بوطولا 1. ويمكن تعتابر أيضا لبوطولا رقم 7 فالترتيب الجديد ديال لهيكلة لهرمية دلبوطولات ديال كورة فلمغريب. الوداد البيضاوي هي اللي ربحات النوسخة اللي فاتت، واللي هي موسم 2016-2017. سريع واد زم والراسينغ البيضاوي دخلو لهاد لبوطولة من مورا ما كانو كايقصرو فبوطولا 2. هاد لعام دّات الوداد البيضاوي لبوطولا. هاد لفرقة تكلاصات اللولة فالترتيب لعام ب59 نقطة. بلمقابيل هبطات شباب أطلس خنيفرة والراسينغ البيضاوي لبوطولا 2 وشاركو فيها فلموسم دكورة اللي تبع هادا. بدات هاد لبوطولا ف8 شتنبر 2017. فهاد النوسخة تلعب 240 ماتش، وتماركا فيهوم 550 ݣول. سالات هاد لبوطولة فنهار 21 ماي 2018. لهدّافين ديال هاد لبوطولة هوما محسن ياجور ديال الرجاء البيضاوي اللي سجل 17 هدف ومهدي النغمي ديال اتحاد طنجة اللي ماركا 13 ݣول، عاد موراهوم أيوب الكعبي ديال نهضة بركان اللي ماركا 12 ݣول. 1. ^ فالضهر ديال التيشورت. 2. ^ فلكمام. 3. ^ فالشورط. اتصالات لمغريب هي صپونسور ديال لفراقي دلبوطولا كاملين. لحوايج ديال لحكّام كاتصاوبهوم أديداس. تحدّت لميتشان اللي تلعبات فـ complete. لمصدر: frmf.ma لقواعيد ديال التصنيف: 1) النقاط، 2) النقاط الراس بالراس، 3) فرق لأهداف الراس بالراس، 4) فرق لأهداف، 5) لأهداف اللي تسجلات، 6) نقاط اللعب لمزيان، 7) ماتش فاصل.


بوطولا 1 د2018-2019 هي لبوطولا رقم 63 فالدوري ديال بوطولا 1. ويمكن تعتابر أيضا لبوطولا رقم 8 فالترتيب الجديد ديال لهيكلة لهرمية دلبوطولات ديال كورة فلمغريب. اتحاد طنجة هي اللي ربحات النوسخة اللي فاتت، واللي هي موسم 2017-2018. مولودية وجدة ويوسفية برشيد دخلو لهاد لبوطولة من مورا ما كانو كايقصرو فبوطولا 2. هاد لعام دّات الوداد البيضاوي لبوطولا. هاد لفرقة تكلاصات اللولة فالترتيب لعام ب59 نقطة. بلمقابيل هبطات الكوكب المراكشي وشباب الريف الحسيمي لبوطولا 2 وشاركو فيها فلموسم دكورة اللي تبع هادا. بدات هاد لبوطولا ف25 غشت 2018. فهاد النوسخة تلعب 240 ماتش، وتماركا فيهوم 550 ݣول. سالات هاد لبوطولة فنهار 15 ماي 2019. لهدّافين ديال هاد لبوطولة هوما محسن ياجور ديال الرجاء البيضاوي و كودجو فودو لابا ديال نهضة بركان اللي ماركاو 19 ݣول لكولاّ واحد فيهوم، وعاد موراهوم كوفي بوا ديال أولمبيك آسفي اللي ماركا 14 ݣول وسيمون مسوڤا ديال الدفاع الحسني الجديدي اللي سجل 13 هدف. 1. ^ فالضهر ديال التيشورت. 2. ^ فلكمام. 3. ^ فالشورط. اتصالات لمغريب هي صپونسور ديال لفراقي دلبوطولا كاملين. لحوايج ديال لحكّام كاتصاوبهوم أديداس. تحدّت لميتشان اللي تلعبات فـ complete.


بوطولا 1(أولا لبوطولا ليحتيرافية إنوي) د2020-2021 هي لبوطولا رقم 65 فالدوري ديال بوطولا 1. ويمكن تعتابر أيضا لبوطولا رقم 10 فالترتيب الجديد ديال لهيكلة لهرمية دلبوطولات ديال كورة فلمغريب. الرجاء البيضاوي هي اللي ربحات النوسخة اللي فاتت، واللي هي موسم 2019-2020. شباب المحمدية والمغرب الفاسي دخلو لهاد لبوطولة من مورا ما كانو كايقصرو فبوطولا 2. هاد لعام دّات الوداد البيضاوي لبوطولا. هاد لفرقة تكلاصات اللولة فالترتيب لعام ب64 نقطة. بلمقابيل هبطات المغرب التطواني ونهضة الزمامرة لبوطولا 2 د 2021-2022 وشاركو فيها فلموسم دكورة اللي تبع هادا. بدات هاد لبوطولا ف4 دجنبر 2020. فهاد النوسخة تلعب 240 ماتش، وتماركا فيهوم 540 ݣول. سالات هاد لبوطولة فنهار 28 يوليوز 2021. 1. ^ فالضهر ديال التيشورت. 2. ^ فلكمام. 3. ^ فالشورط. لحوايج ديال لحكّام كاتصاوبهوم أديداس. تحدّت لميتشان اللي تلعبات فـ 28 يوليوز 2021. لمصدر: frmf.ma لقواعيد ديال التصنيف: 1) النقاط، 2a) فرق لأهداف الراس بالراس إلا كانو جوج فراقي عندهوم نفس النقطة، 2b) فرق لأهداف إلا كانو كتر من جوج دلفراقي عندهوم نفس النقطة، 3) شحال دالرباح، 4) شحال دلأهداف سجلو، 5) ميطشان دالسد بين لفراقي لمعنيين. (C) بطل;


دارت لمملكة لمغربية صباح د نهار جمعة 13 نونبر 2020 تدخل عسكري بدون نية قتالية وبشكل سلمي فمنطقة الكركرات بهدف تطهيرها من ميليشيات البوليساريو وفتح الطريق أمام عبور المدنيين بين المغرب وموريتانيا بعد إغلاقها لمدة 15 يوم من طرف البوليساريو. جات هاد لعملية بعدما خرج بلاغ د وزارة الخارجية المغربية تذكر فيه بللي ”المغرب قرر التحرك في احترام تام للسلطات المخولة ليه، حيت التحركات لي كتقوم بها البوليساريو كتشكل أعمال متعمدة لزعزعة الاستقرار وتغيير الوضع بالمنطقة، وكتمثل انتهاك للاتفاقيات العسكرية، وتهديد حقيقي لاستدامة وقف إطلاق النار، كما أن هاد التحركات كتقوض أية فرص لإعادة إطلاق العملية السياسية المنشودة من قبل المجتمع الدولي“، إضافة لأن هاد العملية ”كتقوم على تجنب أي احتكاك مع أشخاص مدنيين وعدم اللجوء لاستعمال السلاح إلا في حالة الدفاع الشرعي“. بدات البوليساريو رسميا يوم 21 أكتوبر 2020 بعميلة غلق معبر الكركرات بهدف الضغط على المغرب وإثبات وجودها قبل موعد صدور تقرير مجلس الأمن الدولي الخاص بقضية الصحراء، وقام 60 شخص تابع ليها بوضع الأحجار والإطارات المطاطية وتخريب الممرات ديال المنطقة الحدودية شي لي فرض حصار اقتصادي على موريتانيا وعطل الحركة التجارية ما بين المغرب وغرب أفريقيا وخلا بزاف ديال السائقين المغاربة واحلين فموريتانيا.


تاعصرييْت ؤلا لحداتة هيّا مجموعة د لخاصيّات، بحال لكاراكطير، طريقة د تّفكير ؤلا د تّعامل، لقيمات، ؤ غيرهم كيتعتابرو عصريين ؤلا كينتاميو ل لفترة لحديتة ف تّاريخ، يعني من لبدية د لقرن لعشرين ل دابا. ب شكل خاص، تاعصرييْت هيّا حركة فلسفية ؤ فنية، بانت ف لّخر د لقرن تسعطاش ؤ لقرن لعشرين، ف لعالام لغربي، لّي تميّزات ب رغبة ف خلق شكال جديدة ديال لفن ؤ لأفكار ؤ تّنضيم لجتيماعي، لّي كتعكس لموميّزات ديال لفترة صّناعية لحديتة لّي كانت بدات ديك سّاع. محمد شفيق. الدارجة المغربية، مجال توارد بين الأمازيغية و العربية. تامورعصرييت


تاني فلوريد لكريپتون (ب نݣليزية Krypton difluoride) هوّا مركب كيماوي من لكريپتون ؤ لفليور، ؤ هوّا أول مركب ديال لكريپتون كيتم لكتيشاف ديالو.


جّبهة د لپوليزاريو علنات علا لجمهورية لعربية صّحراوية دّيموقراطية نهار 27 شهر 2، 1976 ف بير لحلو، هاد لجمهورية صّحراوية كاتطّالب ب سّيادة على ݣاع صّحرا لغربية، لّي كانت مستعمرة د صّبليون، ولكن حاليّا لحكومة د لجمهورية صّحراوية كاينة ف لمنفى ف دزاير، لأمم لمتحدة وقوات حفظ سّلام شادّا واحد 20% تال 25% من لأرض ديال صحرا لغربية، و لباقي تابع ل ليدارة لمغربية. حتال دابا، 84 دولة لّي محسوبة مع لأمم لمتحدة عتارفات ب لجمهورية لعربية صّحراوية دّيموقراطية. منهوم 44 دولة لّي "جمّدو" ولّا "سحبو" لعتيراف ديالهوم. ف واحد لوقيتة، (43.5%) من دّول لّي محسوبة مع لأمم لمتحدة عتارفو ب لجمهورية لعربية صّحراوية دّيموقراطية، 38 من دّول لّي محسوبة مع ليتيحاد ليفريقي لّي فيه 54 دولة (70%)، ؤ 18 لدولة من لمنضمة ديال تّعاون لإسلامي لّي فيه 57 دولة (32%)، ؤ 5 ديال دّول لّي محسوبة مع لجامعة ديال دّول لعربية لّي فيها 22 دولة (23%). بزاف ديال دّول لّي مامعتارفاش ب لجمهورية صّحراوية معتارفة ب جّبهة د لپوليزاريو بلّي هي لممتّل شّرعي ل سكّان ديال صّحرا لغربية، ولكن مامعتارفاش بلّي لپوليزاريو واحد لحكومة ف لمنفا د واحد دّولة عندها سّيادة.


لمملكة د النورڤيج (بالنورڤيجية الجديدة: Noreg - بالنورڤيجية لقديمة: Norge ) ولاّ النورڤيج ولاّ النرويج هي واحد لبلاد ف الشمال د أوروپا تيسكنو فيها تقريبا 5 دلمليون ونصّ د الناس. تاتحدّها السويد وفينلاندا وروسيا من الشرق، لمحيط لأطلسي من لغرب والدانمارك من الجنوب. اللغات الرسمية د النورڤيج هوما النورڤيجية والسًامية، ولعاصمة ديالها هي أوسلو. النورڤيج ماداخلاش ف الاتحاد الأوروپي، وتاتخدًم العملة د الكرونا النورڤيجية. الملك د النورڤيج ديال دابا سميتو هارالد لخامس. لإحصائيات د السكان د النورڤيج ف 2020.


بريكسيل (ب لهولاندية : Brussel، بلفرانساوية:Bruxelles)، رسميا لإقليم د بريكسيل لعاصمة، هي لعاصمة ديال بلجيكا و أكبر مدينة فيها. تسيكنو فيها تقريبا مليون ديال الناس. جات لمدينة ف لمنطقة د بريكسيل لعاصمة، اللي تاريخيا هي منطقة كانت كاتهضر فيها لهولاندية، و لكن تزادت فيها لفرانساوية بزاف من لقرن 19. حيت هي لعاصمة ديال لبلاد، و باش تجمع كلشي، دارت لمنطقة د بروكسيل اللغات لفرانساوية و لهولاندية بجوج لغات رسمية، واخا دابا تقريبا 90% ديال السكان قالو باللي كيعرفو يهضرو لفرونسي. بريكسيل هي لعاصمة الرسمية ديال لاتحاد لأوروپي و فيها لمقرات د بزاف د لمؤسسات لأوروپية، و لمقر الرئيسي ديال الناطو. 92% د الناس ف بريكسيل كيهضرو لفرانساوية - بلجيكا لحرّة (بلفرانساوية) - 2017


ليتوانيا، رسميا لجمهورية د ليتوانيا (بالليتوانية: Lietuvos Respublika) هي بلاد جات ف الشمال الشرقي د أوروپا، و بالضبط ف لمنطقة د لبلطيق. تيحدّها بحر لبلطيق من لغرب، لاتڤيا من الشمال، بيلاروسيا من الشرق، و پولونيا و روسيا من لجنوب. السكان لأصليين ديال لمنطقة هوما لقبايل د لبلطيق، و سكنو تما قُرون. لعام د 1253 كان أول عام تأسسات فيها رسميا بلاد كاتجمع هاديك لأرض، و اللي هي لمملكة د ليتوانيا. ف لقرن 14، كانت الدوقية د ليتوانيا هي أكبر بلاد ف أوروپا، و كانو داخلين فيها بلايص اللي دابا هوما ليتوانيا و بيلاروسيا و أوكرانيا و طراف من پولونيا و روسيا. مابين 1772 و 1795 بدات لإمبراطورية الروسية تاتسعمر لمنطقة ودخّلاتها طرف منها. ملّي قربات تسالي لحرب لعالمية اللولا، و بالضبط نهار 16 فبراير 1918، ستاقلاّت لجمهورية د ليتوانيا. و لكن ف وقت لحرب لعالمية التانية حتلوها لإتحاد السوڤياتي و ألمانيا. من مورا لحرب دخلات لبلاد طرف د لإتحاد السوڤياتي، و بقات فيه تال 11 مارس 1990، و كانت أول بلاد تاتخرج منّو، عام قبل ما يطيح. تيسكنو ف ليتوانيا تقرييا 2.8 مليون د الناس و لعاصمة ديالها هي ڤيلنيوس.


وصل عدد لباراجات ف لمغريب ف عام 2011، على حساب لحوكومة لمغريبية ل 148 باراج، وعندها قدرة باش تعمر 17.2 مليار ميترو مكعب. و هادي ليستة د لباراجات ف لمغريب. "Les grands barrages du royaume". مأرشيڤي من لأصل ف 12يونيو 2013.


هاد لپاج كاتحاول تجمع ليستة ديال جميع لكتوبا د لمسرح لي تكتبو ؤ تنشرو ب دّاريجة لمغريبية علا حساب لعام. الببليوغرافيا الوطنية المغربية 2012 ج6 (PDF). 2012. الببليوغرافيا الوطنية المغربية 2013 ج6 (PDF). 2013. الببليوغرافيا الوطنية المغربية 2014 ج7 (PDF). 2014. الببليوغرافيا الوطنية المغربية 2015 ج13 (PDF). 2015. "توقيع مسرحية «الباهية والصدر الأعظم باحماد»" (بلعربية). مارس 2016. الببليوغرافيا الوطنية المغربية 2016 ج2 (PDF). 2016. "الإصدار الثاني للفوانيس المسرحية "خير وسلام" و "صباح وعشية"" (بلعربية). ""دوبل فاص "و"توازا" نصان مسرحيان للكاتب محسن زروال في إصدار واحد" (بلعربية). 11 دجنبر 2017. الببليوغرافيا الوطنية المغربية 2017 ج3 (PDF). 2017. الببليوغرافيا الوطنية المغربية 2018 ج3 (PDF). 2018. الببليوغرافيا الوطنية المغربية 2019 ج3 (PDF). 2019. "بودهوار ….. (تأجيل)" (بلعربية). 11 غشت 2021. "عيبنا واحد" (بلعربية). 3 يونيو 2020. الببليوغرافيا الوطنية المغربية 2020 ج2 (PDF). 2020. داريجة تاريخ لكتابة ب داريجة ليستة د لمكتوبات ب داريجة ليستة د دواوين د شيعر ب داريجة


لميترو ؤلا لميتر ؤلا لميطر (ب نݣليزية Meter ؤلا Metre من ليونانية μέτρον ميطرون، بمعنى حساب) هوّا عبرة ديال لحساب د لمسافة ف سيستيم لعالمي د لوحدات. تّعريف ديال لميترو هوّا لمسافة لّي كيضربها ضّو ف لخوا ف 1/299,792,458 تانية. تّعريف د لميترو تطور معا مرور زّْمان. ف 1793 كان 1 ميترو كيساوي واحد علا 10 د لمليون من لبعودية د لقطب شّمالي علا خط لستيوا فوق من دّايرة لكبيرة د لأرض، بحيت لموحيط د لأرض يكون كيساوي علاين 40،000 كيلوميتر. ف 1799، تّعريف د لميترو ولا معتامد علا واحد لبارّة معيارية، لي بقات مستعملة حتال 1889 فاش تبدلات ب بارّة خرة. ف 1960، تبدل تّعريف مرة خرة، ؤ ولا معتامد علا طّول لموجي ديال لكريپتون-86. ؤ ف 1983، تّعتامد تّعريف لحالي، ؤ تم تّعديل ديالو شوية ف 2002 باش يحدد بلي لميترو كيمتل طّول لحقيقي (ف لمرجع د رّاحة ديال لكسدة، ؤلا ب تعبير بسيط، فاش كاتكون لكسدة صاقلة ماكاتحرّكش). "تّعريف د لميترو ؤ تّحويل د لعبرات" (بنڭليزية).


نّتيخابات تّشريعية لمغريبية د 2021 باش يجددو لبلايص لـ395 د مجليس نواب طراو ف 8 شتنبر 2021. هاد نّتيخابات عطاو سّقوط ديال حيزب لعدالة ؤ تّنمية لي كان 10 سنين ؤ هوّا شاد لحوكومة د لمغريب. ف أبريل 2017، سعد دين لعتماني ولا رايس د لحوكومة د لمغريب، ف بلاصت عبدلإله بنكيران (لي ماقدرش يشكل حوكومة مور نتيخابات د 2016). لحيزب ديالو – حيزب لعدالة ؤ تنمية – حاكم لمغريب من نتيخابات د 2011، ف لول معا لحركة شعبية، حيزب تقدم ؤ شتيراكية ؤ حيزب ستيقلال (حتال 2013) لي جا ف بلاصتو تجمع لوطني د لأحرار، ؤ موراها ف 2017 معا نفس هاد تلاتة د لأحزاب ؤ تزادو عليهم تيحاد دوستوري ؤ تيحاد شتيراكي د لقوات شعبية، والاكين حيزب تقدم ؤ شتيراكية خرج من لحوكومة ف 2019. لتحت ليسطا د لحزاب لكبار ؤ تحالفات لي مشاركين ف نتيخابات: برلامانيين ماعاودش رشحهوم لحيزب ديالهم ف ماي 2021، حيزب ستيقلال ماعاودش رشح لبرلاماني ديالو ف دايرة د فاس شمالية حميد شباط، ؤ موراها ف 11 يونيو لجنة تنفيدية د لحيزب قررات تسد ݣاع لفروع ديالها ف لعمالة د فاس.


تشغيل الوسائط الروسوم ولا لأنيميشن ولا ميكيات ولا الروسوم لمتحركة هو عرض سريع ل مجموعة من تصاور 2D ولا 3D متابعين باش يحييو حركة ولا تحريك، وهو خداع للشوف للحركة، حيت لحاسّة د شّوف ديالنا كاتبقا مفيكسية ف بلاصة وحدة. و بهكا كيتمكن ليهم يصنعو ويعرضو الروسوم ب بزاف ديال الطرق لمختالفة. و الطريقة لي كتستعمل بزاف هي التصاور لي كيكملو لحركة بحال لي ف أفلام و لڤيديوات. وكاينين طرق كتار خرين بحال بحال الروسوم لي كاينين حاليا. و لمحاكاة لي كتستعمل حاليا فالحركة هي فاش كيدوزو سلسلة من الصور لمرسومين، وهاد النوع هو لي كنشوفو دابا فالتلفازة بزاف. كيرجع أصل كلمة "أنيميشن" ل لكلمة اللاتينية "animātiōn"، وهي أصل "animātiō" ، و لي كتعني "نعطيو لحياة". و لمعنى لأساسي ل لكلمة لإنݣليزية هي "لحيوية"، و تستخدمات بزاف ل فترة طويلة بمعنى "لوسط ديال الصور المتحركة". ف جّاپون كيستعملو كلمة أنيمي アニメ باش يقصدو بيها "روسوم" كيما كان أصلها ؤلا سّتيل ديالها، ولاكين برّا جّاپون كلمة "أنيمي" ؤلا "أنيم" كاتعني غير رّوسوم ديال جّاپون لي كيكون عندهوم ستيل خاص ف رّسيم. "Definition of animation | Dictionary.com". www.dictionary.com (بنڭليزية).


مولودية الداخلة هي فرقة مغريبية من مدينة الداخلة. تأسسات فـ1984، وكتلعب فتيران المسيرة الخضراء اللي كيهز 4000 مشجع. ماعمر دات هاد الفرقة لبوطولا لوطنية لحتيرافية ولا كاس لعرش. لپروفيل دلفرقة فالسيت ديال كووورة


موناكو، رسميا لإمارة د موناكو (بلفرانساوية: Principauté de Monaco) هي بلاد صغيرة مستاقلة جات ف لجنوب لغربي د أوروپا. تايحدّها لبحر لبيض لمتوسط من لجنوب، و فرانسا من ݣاع الجوايه لاخرا. موناكو قريبة بزاف تا للطاليان (16 كم من الشرق) واخا ماكاينيش بيناتهم حدود. هي تاني أصغر بلاد ف لعالم من جيهة لكبر (من مورا لڤاتيكان)، و معروفة ف لعالم باللي هي بلاصة غالية، و تيسكنو فيها ناس عندهم فلوس (التلت ديال السكان ديالها ميليونيرات). واخا هي بلاد مستاقلة، موناكو ما عندهاش جيش، و فرانسا هي اللي مسؤولة باش تدافع عليها. الصخرة د موناكو كانت مستاقة من شحال هادي. أول دولة مستاقلة ف لمنطقة تدارت ف 1297. كانت مرّا مرّا كاتحتلها فرنسا، و لكن لأغلبية د لوقت كانت مستاقلة. نهار 2 فبراير 1861، سينات موناكو اتفاقية مع فرانسا فيها لإستقلال التام د لبلاد، و نهار 5 يناير 1911 دارت لإمارة د موناكو أول دستور ديالها. تيسكنو ف موناكو شويا كتر من 38.000 د الناس (منهم تقريبا 10.000 اللي مواطنين)، و لعاصمة ديالها هي لمدينة د موناكو.


نينتاندو (Nintendo، ب جّاپونية: 任天堂) ؤلا نينتاندو كو، ليميتد (.Nintendo Co., Ltd، ب جّاپونية: 任天堂株式会社، "نينتيندو كابوشيكي ݣايشا") هي شركة جاپونية لي دابا كاتعمل لكونصولات و لألعاب د تّيليجو. لبدية ديالها كانت ف عام 1889، و هيا كانت كاتعمل لكارطا د لعبة د "هانافودا". و منبعد ف 1977، خرج أول كونصول ديال نينتاندو (كولور تي ڤي ݣايم). الشركة جمعات بزاف د ناس منين خرج لكونصول نينتاندو إنترتايمنت سيستم (Nintendo Entertainment System ؤ لا ليختصار ديالها NES)، و حتا لعب سوپر ماريو بروس. دابا نينتاندو خداما بزاف ف لمركز ديال لألعاب د تّيليجو، ف لكونصولات فحال نينتاندو إنترتايمنت سيستم، سوپر نينتاندو إنترتايمنت سيستم، نينتاندو دي أس، نينتاندو سويتش، و نينتاندو وي. عندها حتا لمسلسلات ديال لألعاب د تّيليجو لي عندهم متابعين بزاف، فحل سوپر ماريو، كيربي، دونكي كونݣ، سپلاتون، پوكيمون، و ميترويد. Nintendo Corporate History Nintendo Corporate Outline


لينݣليزية ولا نّݣليزية ؤلا لونݣلي (ب نّݣليزية English) هيّا لوغة هندوؤروپية، ؤ ب ضبط جرمانية غربية لي لأصل ديالها من نّݣليز. تاتًهضر نّݣليزية ف ݣاع لقارّات د لعالم ؤ تاتعتابر حاليا هي لّوغة لّولة ف لعالم من ناحية د لينتاج لعلمي. تقريبا مليار ؤ نص د ناس ف لعالم تيهضرو نّݣليزية، منهم مابين 360 و 400 مليون لي هي لّوغة د لم ديالهم. نّݣليزية هي واحد لّوغة جرمانية. هي تالت أكتر لوغة كيهضرو بها ناس ف لعالم كا لوغة د لم أما أكتر لوغة كيهضرو بيها هي شينوية ؤ تابعاها صبليونية. نتاشرات لينݣليزية ف لعالم من بعد لقرن 17، مع لإمبراطورية لبريطانية ؤ لميريكان. مورا لحرب لعالمية التانية، ؤ حيث ولات لميريكان قوة عوضما، فرضات لينݣليزية راسها كا لوغة عالمية، ؤ ولات هي لوغة لولة ف لعالم ف بزاف د لينتاجات ؤ ضّومينات. لينݣليزية هي لوغة رسمية ف بزاف د لهيئات ؤ لمؤسسات ف لعالم بحال لأمم لمتًحدة ؤ ليتيحاد لؤروپي. نݣليزية هي لوغة رسمية ف 67 بلاد. ؤ هيّا لّولة من حيت تّعلام ديالها كا لوغة تانية. ماكاينش شي فرق كبير ما بين لينݣليزية ديال ميريكان و لينݣليزية ديال بريطانيا ف لمفردات ؤ لقواعد.


مالطا، رسميا لجمهورية د مالطا (بلمالطية: Repubblika ta' Malta - بلينݣليزية: Republic of Malta) هي بلاد أرخبيل جات ف لجنوب د أوروپا، ف لبحر لبيض لمتوسط. أقرب لبلدان ليها هوما الطاليان (80 كم ف الشمال) و تونس (284 كم ف لغرب) و ليبيا (333 كم ف لجنوب). لمساحة د لبلاد هي 316 كم مربع، و هي عاشر أصغر بلاد ف لعالم من جيهة لمساحة. مالطا كانت مسكونة من لعوام 5900 قبل لميلاد، و دازو عليها بزاف د لحضارات منهم لفنيقيين و الرومان و لإغريق و لمسلمين و لفرانساويين و لبريطانيين. ف 1813، ولاّت مستعمرة ديال بريطانيا، اللي كانت تاتخدّمها ف لحروب، بحال ف لحرب لعالمية التانية. ستاقلات لبلاد ف 1964 و بقات تابعة للملكة إيليزابيط التانية، ولكن ف 1974 ولاّت جمهورية. من نهار ستاقلات، دخلات مالطا للأمم لمتحدة و لكومنويلت، و ف 2004، دخلات ف لإتحاد لأوروپي. تايسكنو ف مالطا كتر من نص مليون د الناس، و لعاصمة ديالها هي ڤاليطا. اللغات الرسمية د لبلاد هوما لمالطية و لينݣليزية، و لأغلبية د السكان تيهضرو حتا الطاليانية، اللي كانت لغة رسمية تال 1934.


تشغيل الوسائط لمالطية (بلمالطية: Malti) هي اللغة الرسمية ديال مالطا (هي و لينݣليزية). هي اللغة السامية لوحيدة الرسمية ف لإتحاد لأوروپي حيت لأصل ديالها جاي من لعربية د صقلية، و هي قريبة بزاف ف لهضرة من الدارجات ديال تونس و ليبيا، و اخا لأغلبية د لكلمات الجداد فيها إما بالطاليانية ولا لينݣليزية. هي اللغة السامية لوحيدة اللي كاتّكتب ب لحروف اللاتينية. لأصل ديال لمالطية جاي من لعربية اللي كانت تاتهضر ف لوقت اللي كانت فيه صقلية تابعة للمسلمين (من 831 ل 1091). من موراها حكموا النصارا هاد لجزر و نقص التخدام د لعربية. علاود لمالطية تأترات بزاف بالطاليانية و الصقلية، بزاف د لباحتين تيعتابروها لغة مفارقة تماما على لعربية، واخا تقريبا التلت د لكلمات اللي فيها أصلهم من لعربية. حروفها لاتينية لكنّ نُطقها عربي - تعرّف على اللغة التي تتحدث بها دولة أوروبية - عربي بوست (2019) اللغة المالطية... أوروبية ولكن بلهجة عربية! - النهار (2019)


ما تخلطش مع لمجلس لأوروپي و مجلس ليتيحاد لأوروپي. لمجلس ديال أوروپا (ب لفرونصي: Conseil de l'Europe) و (ب لونݣلي: Council of Europe) هو واحد لمنضمة عالمية فيها 48 دولة لي ف أوروپا. واحد من أهم نجاحات ديال هاد لمجلس هو ليتيفاقية ديال حقوق لإنسان عام 1950، لي شكلات لا باز ديال لمحكمة لأوروپية ديال حقوق لإنسان. لينضمام لهاد لمنضمة مفتوح ل كاع دول لأوروپية ديمقراطية، لي كتوافق على لمبادئ ديال حكم لقانون، ولي كتضمن حقوق لإنسان لأساسية، لحقوق لمدنية، و لحريات ديال لمواطنين، لي داخلين فيهم حتا لأقليات. ماخاصش يكون خلط بين لمجلس ديال أوروپا ولمجلس ديال ليتيحاد لأوروپي، أو لمجلس لأوروپي، حيتاش هاد لمجلس راه منضمة مستقلة على ليتيحاد لأوروپي.


ما تخلطش مع لمجلس ديال أوروپا و مجلس ليتيحاد لأوروپي. لمجلس لأوروپي هو واحد لهيئة جماعية لي كتحدد توجهات سياسية لعامة و لأولويات ديال ليتيحاد لأوروپي. هاد لمجلس كايضم زعماء ولا رؤساء لحكومة ديال دول لأعضاء ف ليتيحاد، ب لإضافة ل رئيس ديال لمجلس لأوروپي، و رئيس ديال لمفوضية لأوروپية.


لملايري ؤلا لملياردير هوّا شخص لي راسمالو صّافي مليار ؤلا كتر من شي صولدي متداول، عادتن شي صولدي قوي بحال دّولار لميريكاني ؤلا ليورو. لمجلة د لبيزنيس فوربس كاتصدر ليستة د لملايريا ف لعالم ب دولار لميريكاني كلا عام، ؤ ف لڤيرسيون ؤنلاين ديالها كاتجددها بشكل مستامر. على حساب لمونضامة د ؤكسفام لخيرية، ف 2017 كانو أغنى 8 د لملايريا ليمتالكو نّص د تّروة لي كاينة ف لعالم كامل. ميلر, ماثيو; كرول, لويزة (10 مارس 2010). "Bill Gates No Longer World's Richest Man". Forbes. تطّالع عليه ب تاريخ 25 فبراير 2022. "Just 8 men own same wealth as half the world" (بنڭليزية). 16 يناير 2017.


إتيوپيا، رسميا لجمهورية لفيديرالية الديموقراطية د إتيوپيا (بلأمهاريك: የኢትዮጵያ ፌዴራላዊ ዴሞክራሲያዊ ሪፐብሊክ) هي واحد لبلاد جات فالشرق د إفريقيا وماتاطلش على لبحر. هي تاني أكبر بلاد من ناحية السكان فإفريقيا، ولعاشرة فلمساحة. تيحدًوها من الشرق دجيبوتي، والصومال، من الشمال إيريطيريا و السودان، من لغرب جنوب السودان, ومن لجنوب كينيا. التاريخ د إتيوپيا قديم بزاف وفيها تلقا أقدم هيكل د بنادم اللي لعمر ديالو 4.4 مليون عام. إتيوپيا معروفة باللي هي أكثر دولة كانت مستاقلة فإفريقيا حيث ف تاريخها كامل تستعمرات غي 5 سنين (من 1936 ل 1941) من الطاليان. إتيوپيا هي جمهورية برلمانية، ولكن ف التاريخ ديالها كانت مملكة قديمة، حتال 1974، فين تدار نقيلاب عسكري على لماليك هايلي سيلاسي، من ديك الساعة ولبلاد جمهورية. تيعيشو فإتيوپيا شويا كتر من 109 مليون د الناس ولعاصمة ديالها هي أديس أبابا (تاتعني لوردة الجديدة). اللغة الرسمية هي لأمهاريك، وكاين بزاف د اللغات إقليمية. لفلوس اللي تاتخدًم هي بيرً. إتيوپيا داخلة فبزاف د لمنظمات دولية، هي عضو مؤسس د لأمم لمتحدة و ليتيحاد لإفريقي (لمقر ديالو جا فيها)، حركة عدم لإنحياز ومنظمة لوحدة لإفريقية.


ألف ؤ تسعمية ؤ ربعة ؤ تمانين ؤلا شي مرات كاتّكتب ب نّماري 1984 هيّا رواية ديسطوپية د لخيال لعلمي ديال لكاتب نّݣليزي جورج ؤرويل. صدرات لمرة لّولة ف 1949، ؤ كينتاقد فيها ؤرويل لأنضمة شّمولية ؤ دّيكتاتورية. 1984 كانت آخر ؤ يمكن أشهر رواية كتبها ؤرويل. كان عندها تأتير تقافي كبير على لأداب ؤ سّينيما ؤ تّقافة، ب مصطلحات بحال لخو لكبير، ؤلا ؤرويلي لي ولّاو مستعملين بزاف، ؤ طيمات لي بقاو كيعاودو يتخدّمو ف روايات موراه (بحال 1Q84 ديال هاروكي موراكامي) ؤ أفلام. نّيضام شّومولي لي وصف ؤرويل ف روايتو مستلهم من ألمانيا نّازية ؤ روسيا ف عهد سطالين. رّواية تطرجمات ل كتر من 65 لوغة، ؤ كاتّعتابر من بين أفضل رّوايات ف لأداب نّݣليزي. لعنوان د لكتاب، 1984، كيدل على لعام لي غالبا كايطراو فيه لأحدات د رّواية. بسباب تّضليل ؤ تّزوير د تّاريخ لمقصود من طاراف لحوكومة ديال ؤصيانيا، شّخصيات د لقصة ف لواقع ماعارفينش تّاريخ بشكل دقيق. كاينين شلا فرضيات علاش ؤرويل ختار هاد لعام ب تّحديد. لفرضية لّولة هيّا بلي قلب نّماري ديال 1948، لي هوّا لعام فاش بدا كيكتب رّواية ؤ فاش سالاها ؤ صيفطها ل نّاشر (ف 4 دجنبر 1948).


نتيخابات رياسية لفرانصاوية د 2017، هي نتيخابات رياسية لحضاش د لجمهورية لفرانصاوية لخامسة ؤ لعاشرة ب لقتيراع لعام، باش يتختار رايس د لجمهورية ل ويلاية د خمس سنين. ف تسليم د سلطة، ف 14 ماي ، ولا إمانويل ماكخون أصغر رايس دولة جمهوري فرنصاوي من بعد ناپوليون بوناپارت (لي كانت عندو 30 عام ف 1799) ، ؤ أصغر واحد ف لجمهورية لخامسة. موراها ف 11 ؤ 18 يونيو تدارت نتيخابات تشريعية لي عطات لأغلبية لرايس د لجمهورية جّديد.


حمار لوحش (ب لونݣلي : Zebra) هو حيوان بزولي(كيولد)، هو من بين لحيونات لي كتشبه لعاود ؤ كيعيش ف كروبات ف لخلا ف لبلايص سخونة ف إفريقيا لجنوبية ؤ شرقية، جلد ديالو معروف ب للون لبيض و لخطوط لكحلين،لحمار دلوحش كياكل ربيع بحال لحيوانات لي من صينف ديالو. كتولد نثوا ديالو ف أي وقت ف لعام، ؤ كترضع ولدها لمدة ديال عام، وخا دّحش ديالها كيبدا ياكل ربيع مورا يامات قليلة من لولادة ديالو. وخا لحمار د لوحش حيوان كيجري مزيان ؤ معروف عليه كيستعمل رجليه ف ركيل، وخا هكاك كيتعتبر فريسة ساهلة للحيوانات لاخرا خصوصا فاش كايكون كيشرب. بزاف د نواع من لحمار د لوحش معرضة للانقراض بسباب : نقص ديال للما نقص د لماكلة صيد ديالو (علا قبل جلد ديالو، لحم،..)


لانطيرناسيونال، ولي معروف حتا ب نشيد لأممية، (ب لفرونصي "L'Internationale") هو أشهر نشيد يساري، تشهر ك رمز ديال لحركات لإشتراكية من لقرن 19، فاش لأممية تانية عتامداتو ك نشيد رسمي. هاد سمية ديال لانترناسيونال جات من لأممية لولة، لي هي واحد تحالف ديال لعمال ف 1864. سيد لي كتب هاد نشيد سميتو أوجين لا پواتيي، لي كان مناضل أناركي ف لمؤتمر ديال لأممية لولة. لانطيرناسيونال تطرجم ل بزاف د لوغات، و كايتستعمل عند لأناركيين، شيوعيين، و لإشتراكيين. ما بين 1912 و 1944 تستعمل هاد نشيد ك نشيد رسمي د لحزب لبلشڤي. و فاش ولات روسيا دولة شيوعية تستعمل ك نشيد رسمي ديال ليتيحاد سوڤييتي، قبل ما يبدلو سطالين لواحد نشيد لي كايمجد روسيا. لانطيرناسيونال تستعمل ك نشيد رسمي ديال جمهورية صين سوڤييتية، جمهورية باڤاريا سوفييتية، لجمهورية سلاڤية سوڤييتية، و لجمهورية لهنݣارية سوڤييتية. لانطيرناسيونال هو أكتر نشيد تطرجم ف تّاريخ. Nic Maclellan. Louise Michel: Rebel Lives. Ocean Press. pp. 7, 89. Donny Gluckstein. "Decyphering 'The Internationale'". World Book Encyclopedia, 2018 ed., s.v. "Internationale, The" "The International Anarchist Congress, Amsterdam, 1907" (PDF). www.fdca.it. Retrieved 7 December 2018. http://www.sovmusic.ru/english/list.php?gold=no&category=inter&part=1


نّاتج دّاخلي لخام (كنرمزو ليه ب GDP) هو لقيمة سوقية لݣاع سلعة نهائية ؤ لخدمات لمعتارف بها بشكل محلي ؤ لي كيتم لينتاج ديالها فشي بلاد ف واحد لمدة. هاد لمقياس كيتّستعمل سيرتو ف لموقارنة ديال لقتيصادات لوطنية د لبلدان علا لمستوى لعالامي. غالبا ما كانعتابرو ناتج لمحلي لفردي (نّاتج دّاخلي لخام مقسوم علا عاداد سّكان PPP) هو مؤشر ديال نيڤو د لمعيشة ف لبلاد. "تعريف د نّاتج دّاخلي لخام" (بنڭليزية).


14 ماي ؤلا نهار 14 شهر 5 هوّا نّهار نمرة 134 من تّقويم لميلادي (135 يلا كان لعام مكبّس). 1928: تشي ݣيڤارا 1984: مارك زاكربيرݣ 1998: رضا بنخضرة 2021: حمادي عمور 1948: بدية/تأسيس ديال إسرائيل


30 أكتوبر ؤلا 30 كتوبر ؤلا نهار 30 شهر 10 هوّا نّهار نمرة 303 من تّقويم لميلادي (304 يلا كان لعام مكبّس). 1960: دييݣو مارادونا 1977: فاطمة معروفي 1981: فاطمة الزهراء بناصر 1997: إلياس شاعر 1916: پيتر دودس ماكورميك 1965: لمهدي بن بركة


16 مارس ؤلا نهار 16 شهر 3 هوّا نّهار نمرة 75 من تّقويم لميلادي (76 يلا كان لعام مكبّس). 1930: ميݣيل پريمو دي ريبيرا


رجاء بني ملال هي فرقة مغريبية من مدينة بني ملال كاتقصر فـ بوطولا 1. تأسسات فـ1956. كتلعب فالتيران الشرفي ديال بني ملال اللي كيهز 15.000 مشجع. الرئيس ديال لفرقة هو محمد عفيف ولمدريب هو محمد مديحي. دات هاد الفرقة لبوطولا لوطنية لحتيرافية واحد لمرة. لكوايرية ديال لفرقة فلموسم 2019–2020: = عميد لكوايرية ديال لفرقة من موقع كووورة


التيران لكبير دأدرار أولا التيران الكبير دأݣادير هو تيران ديال لكورة كاين فمدينة أݣادير لمغريبية وتحلو بيبانو نهار 11 شهر 10، 2013. كاين هاد التيران فلملكية ديال وزارة الشباب والرياضة وكتسيرو الشركة لوطنية ديال إنشاء وتسيير التيرانات (SONARGES). كيستقبل هاد التيران دابا لميتشان ديال لفرقة دلمدينة، حسنية أݣادير ومرة مرة دياول أولمبيك الدشيرة. بدات لخدمة فلبني ديال التيران نهر 4 شهر 6، 2004 بواحد التمن اللي وصل لـ860 مليون درهم مغريبي. كانت لخطط كتوقع باللي لبني غايسالي والتيران غايوجد فـ2007، باش إتنضم كاس لعالم فلمغريب فعام 2010. من ديك لوقت والتمويل ديال لمشروع غادي وكايتفرق على السنين حتى سالا لبني ديالو فشهر 8 ديال 2013. من ديك لوقيتة والتيران كيستقبل لميتشان ديال حسنية أݣادير وهو التيران لحالي ديال لمنتخب لوطني. حسنية أݣادير 1 - 0 شبيبة لقبايل ، نهار 11 شهر 10، 2013. لمغريب 1 - 1 جنوب إفريقيا ، نهار 11 شهر 10، 2013. الرجاء البيضاوي 2 - 1 أوكلاند سيتي FC ، ماتش ديال التصفية، نهار 11 شهر 12، 2013. ݣوانݣزو إيفرݣراند 2 - 0 لأهلي لمصري ، أول ماتش فربع النهائي 14 شهر 12، 2013. الرجاء البيضاوي 2 - 1 CF مونتيري ، تاني ماتش فربع النهائي نهار 14 شهر 12، 2013.


مولودية وجدة هي فرقة مغريبية من مدينة وجدة كاتقصر فـ بوطولا 1. كنيتها سندباد الشرق وتأسسات فـ1946. كتلعب فالتيران ديال ستاد دونور اللي كيهز 35.000 مشجع. الرئيس ديال لفرقة هو محمد هوار ولمدريب هو عبد الحق بنشيخة. دات هاد الفرقة لبوطولا لوطنية لحتيرافية واحد لمرة، ودات كاس لعرش 4 دلمرات. لكوايرية ديال لفرقة فلموسم 2019-2020: = عميد لكوايرية ديال لفرقة من موقع كووورة


كونيكتيكاط (بلينݣليزية: Connecticut) هي ولاية جات ف الشمال الشرقي د ميريكان. تاتحدّها لولايات د رود آيلند من الشرق، ماساشوسيتس من الشمال، نيويورك من لغرب، و لمحيط لأطلسي من لجنوب. لعاصمة ديالها هي بريدج پورت. كونيكتيكاط هو تالت أصغر ولاية ف لميريكان من حيت لمساحة، و هي رقم 29 من جيهت السكان. هي من لبلايص اللّولا اللي دخلولها لأوروپيين لميريكان (سكنو فيها لهولنديين من 1614)، و محسوبة وحدا من لمستعمرات ال 13 اللي ستاقلو من بريطانيا ف 1776 (مورا التورة لميريكانية)، و أسسو لولايات لمتاحدة د لميريكان. portal.ct.gov


تشغيل الوسائط اللغة لأوردو (بلأوردو: اُردُو) ولاّ لأوردية، هي لوغة هندوؤروپية من لفرع د لوغات هندوإيرانية. لأوردو هي لغة رسمية ف پاكيستان، هي و لينݣليزية. تاتّهضر لأوردو تا ف لهند و معتارفين بيها 5 د لولايات تما. اللغة لأوردو قريبة بزاف للغة لهندية، و الناس اللي تيهضروهم بجوج تيقدرو يتفاهمو بيناتهم. لأوردو هي اللغة اللي تيهضروها الناس بيناتهم ف پاكيستان، إلا ماكانتش عندهم نفس اللغة لأم. لمجموع د الناس اللي تيهضروها ما بين اللي هي لغتهم لأم و اللي تعلموها هو تقريبا 100 مليون واحد ف لعالم. معلومات على لأوردو - بي بي سي (بلينݣليزية)


الروبيديوم (ب نّݣليزية :Rubidium) هوّا عنصر كيماوي أساسي، الرمز ديالو هوّا Rb ؤ نّمرة دّرية ديالو 37 ف طّابلو دّوري، هاد لعنصر مرتب ف السطر (الدورة) 5و لعمود (لمجموعة) 1. هاد لعنصر داخل ف لݣروپ ديال لفلزّات لقلوية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1861. لكتلة دّرية: 85,468 ݣرام/مول. لحالات د لأكسدة: 1 لكهروسلبية: 0.82 ف سلوم د پاولينݣ لكتافة: 1.53 شعاع دري: 2.98 أنݣستروم. لمعلومات لكاملة ديال لعناصر د لجدول الدوري


آسيا هي أكبر قارة ف لأرض و اللي فيها أكبر عدد ديال السّكان. لأرض ديال آسيا واخدة 8.7% من لمساحة ديال لكرة لأرضية و 30% د ݣاع لمساحات اللي هوما أرض (و ماشي بحر). آسيا محدودة من الشرق ب لمحيط لمهدّن، من لجنوب لمحيط لهندي، من الشمال لمحيط لمجمّد الشمالي، و من لغرب جبال لأورال و مضيق لبوصفور (اللي تايفارقوها مع أوروپا) و قناة السويس (اللي تاتفارقها مع إفريقيا). لقارة ديال آسيا أترات بزاف ف التاريخ ديال بنادم، و بداو فيها حضارات كبار بحال لحضارة لبابلية و لفارسية و الشينوية و لهنديّة. بزاف د لأديان لكبار ف لعالم بداو ف آسيا، بحال لمسيحية، لإسلام، ليهودية، لهندوسية، لبودية، السيخية. تيسكنو ف آسيا تقريبا 4.7 مليار د الناس، و اللي هي 61% د بنادم ف لعالم. السكان ديال آسيا تزادو بزّاف ف لقرن 20 (تضوبلو 4 د لمرّات). آسيا فيها 49 بلاد داخلين مع لأمم لمتحدة، و بزاف من لمدن لكبار ف لعالم كاينين ف آسيا: طوكيو، پيكين، نيو ديلهي، جاكارطا، دبي، شانݣهاي، طهران، إسطنبول. قضايا عالمية - السكان - لأمم لمتحدة (2021)


ليونانية (ب ليونانية Ελληνικά إيلينيكا) هيّا فرع مستاقل من لّوغات لهندوؤروپية ؤ كينتاميو ليها جماعة ديال لّوغات بحال ليونانية لبالية ضد عصري متال : فاس لبالي ؤ ليونانية لعصرية. ليونانية لعصرية هيّا لوغة رسمية ف ليونان ؤ قبرص، ؤ كيهضرو بيها ناس ف بلايص خرين بحال جانوب طّاليان، ألبانيا ؤ تركيا.


صاموا، رسميا الدولة لمستقلة د صاموا (بالصاموية: Malo Saʻoloto Tutoʻatasi o Sāmoa - بلينݣليزية: Independent State of Samoa)، و اللي كانت تاتسمّا تا صاموا لغربية ولا صاموا لألمانية، هي بلاد أرخبيل جات ف لمحيط لمهدن و تابعة للقارة د أوقيانوسيا. صاموا فيها 4 د لجزر مسكونة، جوج كبار و جوج صغار، و عاد كاينين بزاف د لجزر صغار ما مسكونينش. أول ناس سكنو ف صاموا هوما لقبايل ديال لاپيطا، اللي سكنو فيها هادي 3500 عام. ف 1899، ستعمرات ألمانيا لجزر، و بقات فيها تا بدات لحرب لعالمية اللولا ف 1914. من بعد ستعمراتها نيوزيلاندا، تال 1962، اللي هو لعام اللي ستاقلات فيه رسميا صاموا لغربية و ولاّت جمهورية. ف 1997، بلادت لبلاد سميتها من صاموا لغربية ل صاموا. تيسكنو ف صاموا شويا كتر من 200.000 واحد، و لعاصمة ديالها هي أپيا. اللغات الرسمية د لبلاد هوما الصاموية و لينݣليزية، و لفلوس اللي كاتخدّم ف لبلاد هي تالا. صاموا كاتسما غربية، حيت كاينة جزر صاموا آخرا ف الشرق تابعة للميريكان، سميتها صاموا لميريكانية. صاموا عندها نضام جمهوري، و الديانة الرسمية ديالها هي لمسيحية.


آيت يادين جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 20502 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 54,2% نسبة سّكان لّي قاريين فوق تّانوي (تانوي و جامعة): 4,8% نسبة نّاس نّشيطين (لّي يقدرو يخدمو): 43,5% نسبة لبطالة (نّاس لّي ما خدامينش و تايقلبو على خدمة): 12,2% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):26,6% RGPH 2014 - Site HCP


آيت داود جماعة ترابية حضرية كاينة ف إقليم الصويرة، جهة مراكش آسفي، ساكنين فيها 2957 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 37,8% نسبة سّكان لّي قاريين فوق تّانوي (تانوي و جامعة): 10,2% نسبة نّاس نّشيطين (لّي يقدرو يخدمو): 40,2% نسبة لبطالة (نّاس لّي ما خدامينش و تايقلبو على خدمة): 13,5% نسبة نّاس اللي خدامين ف دّولة (ولا لعاطلين اللي سبق ليهوم خدمو): 18,7% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):42,3% RGPH 2014 - Site HCP


بني ماكادا جماعة ترابية و مقاطعة حضرية كاينة ف عمالة طنجة أزايلا، جهة طنجة تطوان الحسيمة، ساكنين فيها 385922 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 24,9% نسبة سّكان لّي قاريين فوق تّانوي (تانوي و جامعة): 13,4% نسبة نّاس نّشيطين (لّي يقدرو يخدمو): 55,9% نسبة لبطالة (نّاس لّي ما خدامينش و تايقلبو على خدمة): 13,2% نسبة نّاس اللي خدامين ف دّولة (ولا لعاطلين اللي سبق ليهوم خدمو): 4,1% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):69,8% RGPH 2014 - Site HCP


أغبالو نكردوس جماعة ترابية قروية كاينة ف إقليم/عمالة رّاشيدية، جهة درعا تافيلالت، ساكنين فيها 10313 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 40,2% نسبة سّكان لّي قاريين فوق تّانوي (تانوي و جامعة): 7,5% نسبة نّاس نّشيطين (لّي يقدرو يخدمو): 49,9% نسبة لبطالة (نّاس لّي ما خدامينش و تايقلبو على خدمة): 24% نسبة نّاس اللي خدامين ف دّولة : 3,7% نسبة نّاس اللي خدامين في لقطاع لخاص:59,6% RGPH 2014 - Site HCP


اللوغات لأصلية دؤسطراليا هي مابين 293 و363 لوغة كاتنتامي ل28 فاميلة داللوغات ولوغات منعازلة، كايهضرو بيها السكان لأصليين دؤسطراليا فلبلاد دؤسطراليا وفشي ݣزاير قراب منها. لعلاقة مابين هاد اللوغات مازال ماباينة دابا. اللوغات لأصلية دؤسطراليا كاتجمع فݣروپ كبير داللوغات كايتسمى "اللوغات لؤسطرالية" أولّا "فاميلة اللوغات لؤسطرالية" واخّا كاين باقي شك فلأصول ولعلاقات مابيناتهوم. فاللخر ديال لقرن 18 كانو كتر من 250 ݣروپ جتيماعي أصلي وعدد بحالو ديال اللوغات ولمتغيرات. لوضعية ولمعريفة باللوغات لأصلية ليوما كايختالف بشكل كبير. بزاف ديال اللوغات نقارضو بسباب الدخول ديال لمجتمع دلمستعميرين على التقافة لأصلية. للبعض ديال هاد اللوغات غير شوية ديال لقواعد ولكلمات هوما اللي مقيّدين. فلبدية ديال لقرن 21، غير شي 150 لوغة هي اللي كاتستعمل يوميا، ولأغلبية ديالهوم كاينين فخطر. ف2020، 90 فلمية ديال كتر من 100 لوغة اللي بقاو كايتعتابو كاينين فخطر. 13 لوغة منهوم باقا كاتدوز للدراري. اللوغات اللي نجاو كاينين فلبلايص اللي معزولين بزاف. كايبان باللي قبل مايجيو لأوروپيين لؤسطراليا، كانو شي 250 لوغة اللي كولّا وحدة فيهوم كايهضر بيها مابين 3000 و4000 واحد. عدد كبير ديال هاد اللوغات تمحا من لوجود غير عقود من مورا ماطرا التفاعول مع لمستعميرين، كيفما لحالة ديال السكان لأصليين دطازمانيا، اللي هوما ميتال ديال ليبادة لإتنية.


إقليم الحوز (بلأمازيغية: ⵜⴰⵎⵏⴰⴹⵜ ⵏ ⵍⵃⴰⵡⵣ، بالنڭليزية: Al Haouz Province) هو إقليم من لأقاليم التنين وستين اللي كاينين فلمغريب من مورا التقسيم اللي تدار ف2015. هاد لإقليم كاين فجهة مراكش آسفي ولعاصيمة ديالو هي تاحناوت. عدد السكان ديال لإقليم على حساب لإحصاء ديال 2014 هو 573,128 مفرقين على 111,627 فاميلة، ولميساحة ديالو هي 6,612 كم². فإقليم لحوز كاينين 3 ديال لجماعات الترابية لحضرية و 37 ديال لجماعات لقروية. هاد الجدول كايعطي عدد السكان ديال لبلديات فلإقليم: لإحصاء لكبير دالسكان والسكنى ف2014 - الجرنان الرسمي رقم 6354 - 23 شهر 4، عام 2015


الدولة لعتمانية، (بالتركية لعتمانية: دَوْلَتِ عَلِيّهٔ عُثمَانِيّه - بالتركية: Yüce Osmanlı Devleti)، ولاّ لإمبراطورية لعتمانية، كانت دولة حكمات لأغلبية ديال لجنوب الشرقي د أوروپا، و لغرب د آسيا و شمال إفريقيا، مابين لقرون 14 و 20 ميلادية. تأسسات الدولة لعتمانية نهار 27 يوليوز 1299 على يد السلطان عتمان اللّول ف لمنطقة د لأناضول (الشرق ديال تركيا ديال دابا). ف 1354، دخلات الدولة لعتمانية لأوروپا و دخّلات معاها لبلقان. ف 1453، دخلو لعتمانيين بلقيادة د محمد لفاتح للقسطنطينية (إسطنبول) و سالاو مع الدولة لبيزانطية. ف لقرون 16 و 17، كانت الدولة لعتمانية فأحسن وقت ديالها، و كانو تابعين ليها 32 إقليم جاو ف 3 د لقارات (أوروپا، إفريقيا و آسيا). طاحت الدولة لعتمانية رسميا نهار 29 أكتوبر 1923، ملي ما بقات تابعة ليها تا بلاصة، و تأسسات لجمهورية ديال تركيا اللي كان أول رئيس ديالها هو مصطفى كمال أتاتورك. عيد تأسيس الجمهورية.. تاريخ النضال التركي ضد قوى الاستعمار الغربي عيد تأسيس الجمهورية - تاريخ النضال التركي ضد قوى الاستعمار الغربي - طي ر طي عربي (2020)


إيوطا ؤلا ميوطا (ب نّݣليزية IOTA، تّيكر IOTA ؤلا MIOTA) هيّا كريپطوعملة تختارعات ف 11 يونيو 2016 من طرف داڤيد سونستيبو، دومينيك شينر، سيرݣي إيڤانتشيݣلو ؤ سيرݣي پوپوڤ. إيوطا مبازية علا طّيكنولوجيا د لكناش لموزع من نوع تانݣل، كاتستعمل ف تطبيقات ديال لأنترنيت د لحاجات، مطلوقة ب تّرخيص لعمومي صّغير د ݣنو ؤ خدات لإلهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال إيطورو ؤ باينانس. سّمية ديال إيوطا جات من لحرف ليوناني إيوطا. "إيوطا" (PDF) (بنڭليزية).


لْبحر شّامي ؤلا لبحر لبيض لمتوسط ؤلا لبحر دّخلاني ؤلا لبحر لجوّاني ؤلا لميديطيراني هوّا واحد لبحر مرتابط ب لمحيط لأطلسي ؤ تادور بيه تلاتة د لقارات لّي هيّا: إفريقيا من لجنوب، أوروپا من شّمال، وآسيا من شّرق. لمساحة د لبحر لبيض لمتوسط هي تقريبا 2.5 مليون كم²، ولكن فشي بلايص لعرض ديالو صغير بزاف، بحال ف لمضيق د جبل طّر (جبل طارق)، لي فيه غي 14 كم. أغرق بلاصة فهاد لبحر كاتوصل ل 5267 ميترو (أعماق كاليپسو حدا ليونان)، و لغرق لمتوسط ديالو هو 1500 ميترو. لبحر دّخلاني فيه بزاف ديال لجزر، شلّة منهم تابعين ل بلدان (بحال سردينيا، قرشيقة، صقلية ؤ جزر لبليار، ؤ وحدين خرين بلدان مستاقلة (بحال قبرص ؤلا مالطا). لبلدان لي تاطل على لبحر دّخلاني (معاها شي بلدان خرا) تجمعات ف واحد لمنضمة سميتها ليتيحاد علا ود لمتوسط، لي لمقر ديالها ف برصلونة ف صبانيا. حسن أميلي. المعجم البحري و الملاحي: عربي فرنسي مغربي. ص. 88.


لبدية بالصفارة هي طريقة ديال لبدية و فبعض لحالات، لمعاودة داللعب فماطش فالرياضة د كورة. لقانون 8 اللي كاين فلقواعد د اللعبة كايتحكّم فلبدية بالصفارة. كايبدا كولا شوط فلماطش بالصفارة ديال لحكم، وفكولا بدية ديال لميطات الزايدين إلا كانو. لفرقة اللي جات فيها لقرعة بالريالة كاتختار إما: يبداو لماطش (لفرقة لوخرة كاتختار نص التيران ديالها فالشوط اللول)؛ أولّا يختارو نص التيران اللي عاجبهوم (لفرقة لوخرة هوما اللي كايبداو لماطش). لفرقة اللي ماجاتش فيها لقرعة بالريالة هوما اللي كايبداو اللعب فالشوط التاني. إلا داز لماطش للميطات الزايدين، كاتدار قرعة خرة فلبدية. كاتخدّم لبدية بالصفارة حتى من مورا فاش كايتماركا بيت. لفرقة اللي تماركا عليها داك لبيت هي اللي كاتعاود اللعب. لبالون خاص يكون واقف فالنوقطة د وسط التيران. ݣاع لكوايرية من غير داك اللي غايتيريه خاص يكونو واقفين فنص التيران ديالهوم، وݣاع لكوايرية ديال لفرقة لوخرة خاص يوقفو بعاد ب 9.15 ميترو على لكورة (لمسافة ف التيران محددّاها الدويرة د نص التيران)، هادشي كامل حتى تولّي لكورة ملعوبة. غير يصفر لحكم، لكوايري يقدر يشير لكورة فين ما بغا. كاتكون لكورة ملعوبة فاش كاتكون تّيرات وكاتبان كاتحرّك. لكوايري اللي تيرا لكورة ماعندوش لحق يقيس لكورة حتى يقيسها شي كوايري آخور.